open-index/open-wikipedia-markdown huggingface dataset:
ଆମାତେରାଶୁ

**ଆମାତେରାଶୁ**, **ଆମାତେରାଶୁ-ଓମିକାମି** (天照大御神, 天照大神) ବା **ଓହିରୁହିମେନୋ ମୁଚୀନୋ  କାମି** (大日孁貴神) ଆଦି ନାମରେ ପରିଚିତ, ଜାପାନୀ କିମ୍ବଦନ୍ତୀରେ ସୂର୍ଯ୍ୟ ଦେବୀ ଭାବରେ ପୂଜିତ । ଆମାତେରାଶୁ, କାମିଙ୍କ ମଧ୍ଯରେ ଅନ୍ୟତମ, ଯାହାଙ୍କ ବିଷୟରେ ବର୍ଣ୍ଣନା ପ୍ରାଚୀନ ଐତିହାସିକ ରଚନା, (୭୧୨ ଖ୍ରୀଷ୍ଟାବ୍ଦର) କୋଯିକୀ ଏବଂ (୭୨୦ ଖ୍ରୀଷ୍ଟାବ୍ଦର) ନିହୋଁ ଶୋକୀରେ ମଧ୍ଯ ରହିଛି । ଏହି ପୁସ୍ତକ ଦ୍ୱୟରେ ତାଙ୍କୁ ସ୍ୱର୍ଗୀୟ ରାଜ୍ଯ, ତାମାକାଗାହାରାର ରାଣୀ ତଥା ଜାପାନୀ ରାଜକୁଟୁମ୍ବର କିମ୍ବଦନ୍ତୀ ପୂର୍ବଜ ବୋଲି ଗ୍ରହଣ କରାଯାଇଛି । ଦୁଇ ଅନୁଜ ଚନ୍ଦ୍ର ଦେବତା ତ୍ସୁକୁୟୋମି ଏବଂ ଦୁଷ୍ଟ ଝଡବାତ୍ଯାର ଦେବତା ସୁସାନୋଙ୍କ ସହ ତାଙ୍କୁ ଏକତ୍ର ସାଙ୍କିଶୀ (三貴子ମିହାଶିରାନୋ ଉଜୁନୋ ମିକୋ) ବା *ତିନି ଆତ୍ମୀୟ ସନ୍ତାନ* ବୋଲି କୁହାଯାଏ । ଏହାର ଅର୍ଥ ସେମାନେ ତ୍ରୟ ସୃଷ୍ଟିକର୍ତ୍ତା ପ୍ରଭୁ ଇଜାନାଗିଙ୍କ ତିନି ପ୍ରମୁଖ ସନ୍ତାନ ।

ଆମାତେରାଶୁଙ୍କ ମୁଖ୍ଯ ପୂଜା କ୍ଷେତ୍ର ହେଉଛି, ମିଏ ରାଜ୍ୟର, ଇଶେଠାରେ ଥିବା ଇଶେ ମହାଶାଳ । ଏହି ଶାଳଟି ଶିଣ୍ଟୋବାଦରେ ଥିବା ପବିତ୍ରତମ ସ୍ଥାନମାନଙ୍କ ମଧ୍ଯରୁ ଅନ୍ଯତମ । ଆମାତେରାଶୁଙ୍କୁ ଜାପାନ ସାରା ବିଭିନ୍ନ ସ୍ଥାନରେ ଶାଳ ସ୍ଥାପନ କରି ପୂଜାକରାଯାଏ ।

## ନାମ
ଏହି ଦେବୀଙ୍କର ଅନେକ ନାମ ଅଛି ଯଥା - *କୋଯିକୀ*ରେ 'ଆମାତେରାଶୁ-ଓମିକାମି' ( / 天照大神; ଐତିହାସିକ ଲେଖନଶୈଳୀ: あまてらすおほみかみ, *ଆମାତେରାଶୁ-ଓହୋମିକାମି*; ପୁରୁଣା ଜାପାନୀ: *ଆମାତେରାଶୁ ଓପୋମୀ୧କାମି୨*), *ନିହୋଁ ଶୋକୀ* ନିମ୍ନ ଲିଖିତ ନାମଗୁଡ଼ିକ ଦେଇଥାଏ:

*ଓହିରୁମେନୋ ମିଚି (; ମାନ୍ଯୋଗାନା: 於保比屢咩能武智; ଐତିହାସିକ ଲେଖନଶୈଳୀ: おほひるめのむち, *ଓହୋହିରୁମେନୋ ମିଚି*; ପୁରୁଣା ଜାପାନୀ: *ଓପୋପୀ୧ରୁମେ୧ନୋ୨ମୁତୀ*)
*ଆମାତେରାଶୁ ଓ(ମି)କାମି (天照大神; ଐତିହାସିକ ଲେଖନଶୈଳୀ: あまてらすおほ(み)かみ, *ଆମାତେରାଶୁ ଓହୋ(ମି)କାମି*)

ତାଙ୍କର ଅନ୍ୟନାମ, 'ଓହିରୁମେ'ର ଅର୍ଥ ସୂର୍ଯ୍ୟ ମହାଦେବୀ ବା ଦିନର ମହାନାରୀ, ( *ହିରୁ* "ଦିନବେଳା, ମଧ୍ଯାହ୍ନ", {*ହି* "ସୂର୍ଯ୍ୟ, ଦିନ"ଠାରୁ} + *ମେ* "ମହିଳା, ନାରୀ"), । ବିକଳ୍ପ ନୈରୁକ୍ତିକରଣରେ ଏହାର ଅର୍ଥ "ମହା ଆଲୌକିକ ନାରୀ" (ହି-ର ଅର୍ଥ ଆଲୌକିକ ନେଲେ) କିମ୍ବା ସୂର୍ଯଦେବତାଙ୍କ ପତ୍ନୀ । ଏହି ନାମର, ଇଜାନାଗି ଏବଂ ଇଜାନାମୀଙ୍କଦ୍ୱାରା ତିରସ୍କୃତ ସନ୍ତାନ ହିରୁକୋ ସହ ସଂଯୋଗର ସମ୍ଭାବନା ମଧ୍ଯ ବ୍ଯକ୍ତ କରାଯାଇଛି । ଏହି ନାମସହ ସମ୍ମାନସୂଚକ ପଦ *ମୁଚୀ* ସଂଯୋଗ କରାଯାଇଥାଏ  ଯାହାର ଦୃଷ୍ଟାନ୍ତ ଅନ୍ୟାନ୍ଯ ପ୍ରତିନାମରେ ମଧ୍ଯ ମିଳିଥାଏ; ଯେପରିକି - 'ଓ(ଆ)ନାମୁଚୀ' ବା 'ମିଚିନୁଶୀନୋ ମୁଚୀ').

ରାଜକୁଟୁମ୍ବର ଜନନୀ ହୋଇଥିବାରୁ ସେ 'ସୁମେ(ରା) ଓମିକାମି' (皇大神, ଅର୍ଥାତ୍. "ମହା ରାଜକୁଟୁମ୍ବୀୟ ଦେବତା"; 'କୋତାଇଜିନ' ଭାବରେ ମଧ୍ଯ ପଢାଯାଏ, ସମ୍ବୋଧିତ ।) ଏହା ଆମାତେରାଶୁଙ୍କ ବିଭିନ୍ନ ନାମରେ ବ୍ଯବହାର ହୁଏ; ଯଥା - 'ଆମାତେରାଶୁ ସୁମେ(ରା) ଓ(ମି)କାମି' (天照皇大神, 'ତେନ୍ସୋ କୋତାଇଜିନ' ବୋଲି ମଧ୍ଯ ପଢାଯାଏ) ଏବଂ 'ଆମାତେରାଶୀମାସୁ ସୁମେ(ରା) ଓମିକାମି' (天照坐皇大御神).

ମଧ୍ଯଯୁଗ ଏବଂ ପ୍ରାକ୍-ଆଧୁନିକଯୁଗରେ ଦେବୀ, 'ତେନ୍ସୋ ଦାଇଜିନ', (天照大神ର ଓନ୍ଯୋମି) ବା 'ଆମାତେରୁ ଓଙ୍ଗାମି' ବୋଲି ମଧ୍ଯ ଜଣାଯାଉଥିଲେ ।

## ପୌରାଣିକ କାହାଣୀ
### ଜନ୍ମ
 ନିଜକୁ ପାବନ କରୁଛନ୍ତି ।]]

## ଆଧାର
ଇଆମିନ୍ ହକ୍ ବବି

**ଇଆମିନ୍ ହକ୍ ବବି** ବା **ଇଆମିନ୍ ହକ୍** (ସେ **ବବି** ନାମରେ ଜଣାଶୁଣା, ଜନ୍ମ: ୧୮ ଅଗଷ୍ଟ ୧୯୮୭; ଜନ୍ମସ୍ଥାନ: ଢାକା, ବଙ୍ଗଳାଦେଶ) ଜଣେ ବାଂଲାଦେଶୀ ମଡେଲ, ଚଳଚ୍ଚିତ୍ର ଅଭିନେତ୍ରୀ ତଥା ଚଳଚ୍ଚିତ୍ର ନିର୍ମାତା । ସେ ୨୦୧୦ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର *ଖୋଜ: ଦି ସର୍ଚ୍ଚ* ୧୬ ଅପ୍ରେଲ ୨୦୧୦ରେ ମୁକ୍ତିଲାଭ କରିଥିଲେ । ୨୦୧୩ ମସିହାରେ ମୁକ୍ତିଲାଭ କରିଥିବା ବଙ୍ଗଳାଦେଶୀ କଥାଚିତ୍ର  *ଦେହୋରୋଖକି*ରେ ତାଙ୍କୁ ବଡ଼ ଧରଣ ସଫଳତା ମିଳିଥିଲା ଏବଂ ତାଙ୍କୁ ବଙ୍ଗଳାଦଶୀ କଥାଚିତ୍ର ଜଗତ ତଥା ଧଲିଉଡ଼ ଚଳଚ୍ଚିତ୍ର ଇଣ୍ଡଷ୍ଟ୍ରିରେ ତାରକା ଭାବରେ ପ୍ରତିଷ୍ଠିତ କରିବାରେ ସାହାଯ୍ୟ କରିଥିଲା । ୨୦୧୧ ମସିହାରେ ସେ ମିସ୍ ଏସିଆ ପାସିଫିକ୍ ବାଂଲାଦେଶର ବିଜୟୀନି ହୋଇଥିଲେ ।

## ଜନ୍ମ ଓ ପ୍ରାରମ୍ଭିକ ଜୀବନ 
ବବି ୧୯୮୭ ମସିହାର ଅଗଷ୍ଟ ମାସ ୧୮ ତାରିଖରେ ବଙ୍ଗଳାଦେଶରେ ଢାକାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଇନାମୁଲ୍ ହକ୍ ଏବଂ ମାଆଙ୍କ ନାମ ଥିଲା ବିକାରୁନ୍ନେସା ହକ୍ । ସେ  ଧାନମଣ୍ଡିର କମ୍ରରନ୍ନେସା ହାଇସ୍କୁଲରୁ ତାଙ୍କର ପ୍ରାରମ୍ଭିକ ଶିକ୍ଷା ଆରମ୍ଭ କରିଥିଲେ ଏବଂ ଆଜାମ୍‌ଜି କଣ୍ଟେନମେଣ୍ଟ କଲେଜ ଓଫ୍ ହାଇଆର୍ ସେକେଣ୍ଡାରୀରୁ ମାଟ୍ରିକ୍ ପାସ୍ କରିଥିଲେ । ଏହାପରେ ସେ ବଙ୍ଗଳାଦେଶର ଇଷ୍ଟର୍ଣ୍ଣ ବିଶ୍ୱବିଦ୍ୟାଳୟରୁ ବ୍ୟବସାୟ ପ୍ରଶାସନରେ ସ୍ନାତକ କରିଥିଲେ ।

## ଅଭିନୟ ଜୀବନ 
ବବି ଜଣେ ମଡେଲ ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ୨୦୧୧ ମସିହାରେ ସେ ***ମିସ୍ ଏସିଆ ପାସିଫିକ୍ ବାଂଲାଦେଶରେ** ଭାଗନେଇଥିଲେ ଏବଂ* ଏହି ସୌନ୍ଦର୍ଯ୍ୟ ପ୍ରତିଯୋଗିତାରେ ସେ ବିଜୟୀନି ହୋଇଥିଲେ ।

୨୦୧୦ ମସିହାରେ ସେ ବଙ୍ଗଳଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଖୋଜ: ଦି ସର୍ଚ୍ଚ* । ଏହି କଥାଚିତ୍ରଟିରେ ସେ ନାୟକ ଅନନ୍ତ ଜଲିଲ୍‌ଙ୍କ ବିପକ୍ଷରେ କ୍ୟାପ୍ଟେନ୍ ବବି ଭୂମିକାରେ ଅଭିନୟ କରିଥିଲେ ।

ଏହାପରେ ୨୦୧୩ ମସିହାରେ ତାଙ୍କ ଅଭିନୀତ ୩ଟି କଥାଚିତ୍ର ମୁକ୍ତିଲାଭ କରିଥିଲା । ଏହି ତିନୋଟି ମଧ୍ୟରୁ *ଇଫତାର ଚୌଧୁରୀଙ୍କ* ନିର୍ଦ୍ଦେଶିତ *ଦେହୋରୋଖିରେ* ସେ କାଜି ମରୁଫଙ୍କ ବିପକ୍ଷରେ ଅଭିନୟ କରିଥିଲେ, ଯାହାକି ତାଙ୍କୁ ବାଂଲାଦେଶୀ କଥାଚିତ୍ର ଜଗତରେ ଲୋକପ୍ରିୟ କରାଇଥିଲା । ତାଙ୍କର ପରବର୍ତ୍ତୀ ଚଳଚ୍ଚିତ୍ରଟି ଶାକିବ ଖାନଙ୍କ ଅଭିନୀତ *ଫୁଲ୍ ଏବଂ ଫାଇନାଲ୍* ଥିଲା । ଅନ୍ୟ ଏକ କଥାଚିତ୍ର *ଇଞ୍ଚି ଇଞ୍ଚି* ପ୍ରେମରେ ବାପି ଚୌଧୁରୀଙ୍କ ବିପକ୍ଷରେ ଅଭିନୟ କରିଥିଲେ ।

ରାଜତ୍ୱ, ଆକ୍‌ସନ୍ ଜେସମିନ, ସ୍ୱପ୍ନଛୋଁୟା, ଓୟାନ ଓୟେ, ହିରୋ: ଦ୍ୟା ସୁପାରସ୍ଟାର, ଆଇ ଡୋନ୍ଟ କେୟାର, ସାଲାମ ମାଲେୟଶିୟା, ଫଲୋ ମି, ପିକନିକ, ନା ବଲା ଭାଲୋବାସା, ରାଜାବାବୁ - ଦ୍ୟ ପାଓୟାର, ବିଜଲୀ, ବେପରୋୟା, ନୋଲକ୍ ଆଦି କଥାଚିତ୍ରରେ ସେ ଅଭିନୟ କରିଛନ୍ତି ।

୨୦୧୯ ମସିହାରେ ବବି ଏକ ମ୍ୟୁଜିକ୍ ଭିଡିଓରେ ଅଭିନୟ କରିଥିଲେ । ବଙ୍ଗଳାଦେଶୀ କ୍ରିକେଟ୍ ଦଳ ପାଇଁ ହୋଇଥିବା ଲାଲ୍ ସବୁଜ ନାମକ ଏକ ଗୀତରେ ସେ କାମ କରିଥିଲେ, ଯେଉଁଥିରେ ମାହିୟା ମାହି, ଶ୍ୟମନ ସିଦ୍ଦିକ, ପ୍ରାର୍ଥନା ଫରଦିନ ଦିଘି, ମୌସୁମୀ ହମିଦ, ଅମିନ ଖାନ୍, କାଜି ମରୁଫ୍, ମାମନୁନ ହାସାନ ଇମାନ ଆଦି କଳାକାରମାନେ ଅଭିନୟ କରିଥିଲେ ।

## ଆଧାର 
ଶ୍ରେଣୀ:୧୯୮୯ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଆରୋନ ସ୍ୱାର୍ଜ

**ଆରୋନ ହିଲେଲ ସ୍ୱାର୍ଜ** (ନଭେମ୍ବର ୮, ୧୯୮୬ଜାନୁଆରୀ ୧୧, ୨୦୧୩) ଜଣେ ଆମେରିକୀୟ କମ୍ପ୍ୟୁଟର ପ୍ରୋଗ୍ରାମର, ଉଦ୍ୟୋଗୀ, ଲେଖକ, ରାଜନୈତିକ ଆୟୋଜକ ଏବଂ ଇଣ୍ଟରନେଟ ହାକ୍ଟିଭିଷ୍ଟ ଥିଲେ । ସେ ଆରଏସଏସ ୱେବ ଫିଡ ଫର୍ମାଟ, ମାର୍କଡାଉନ ପ୍ରକାଶନ ଫର୍ମାଟ, କ୍ରିଏଟିଭ କମନ୍ସ ସଂଗଠନ, ଏବଂ web.py ୱେବସାଇଟ ଫ୍ରେମୱାର୍କ, ଆଦିର ବିକାଶରେ ସକ୍ରିୟ ଥିଲେ ଏବଂ ସାମାଜିକ ସମ୍ବାଦ ସାଇଟ ରେଡିଟର ପ୍ରତିଷ୍ଠାର ଛଅ ମାସ ପରେ ଯୋଗ ଦେଇଥିଲେ ।

ଆରୋନ ସ୍ୱାର୍ଜଙ୍କ କାର୍ଯ୍ୟ ନାଗରିକ ସଚେତନତା ଏବଂ ଆକ୍ଟିଭିଜିମ ଉପରେ କେନ୍ଦ୍ରୀତ ଥିଲା । ପ୍ରଭାବଶାଳୀ ଅନଲାଇନ ଆକ୍ଟିଭିଜିମ ବଢ଼ାଇବା ନିମନ୍ତେ ସେ ୨୦୦୯ ମସିହାରେ ପ୍ରୋଗ୍ରେସିଭ ଚେଞ୍ଜ କ୍ୟାମ୍ପେନ କମିଟି ଆରମ୍ଭ କରିବାରେ ସାହାଯ୍ୟ କରିଥିଲେ । ୨୦୧୦ ମସିହାରେ ସେ ହାର୍ଭାଡ଼ ବିଶ୍ୱବିଦ୍ୟାଳୟସ୍ଥିତ ଲରେନ୍ସ ଲେସିଗଙ୍କ ନିର୍ଦ୍ଦେଶିତ ସାଫ୍ରା ଗବେଷଣା ଲ୍ୟାବ ଅନ ଇନଷ୍ଟିଚ୍ୟୁସନାଲ କର୍ପୋରେସନରେ ଜଣେ ଗବେଷଣା ଫେଲୋ ହୋଇଥିଲେ । ସେ ଷ୍ଟପ ଅନଲାଇନ ପାଇରେସି ଆକ୍ଟ ବିରୋଧରେ ଅଭିଯାନ ପାଇଁ ଜଣାଶୁଣା ଅନଲାଇନ ଦଳ ଡିମାଣ୍ଡ ପ୍ରୋଗ୍ରେସ ସ୍ଥାପନ କରିଥିଲେ ।

୨୦୧୧ ମସିହାରେ ଦେଶ ଭଙ୍ଗା ଓ ପ୍ରବେଶ (ଷ୍ଟେଟ ବ୍ରେକିଂ-ଆଣ୍ଡ-ଏଣ୍ଟରିଂ) ଅଭୋଯୋଗରେ ମାସାଚୁସେଟ୍ସ ଇନଷ୍ଟିଟ୍ୟୁଟ ଅଫ ଟେକ୍ନୋଲୋଜି (ଏମଆଇଟି) ପୋଲିସଦ୍ୱାରା ସ୍ୱାର୍ଜଙ୍କୁ ଗିରଫ କରାଯାଇଥିଲା । ସେ ଏକ କମ୍ପ୍ୟୁଟରକୁ ଏକ ଅଚିହ୍ନିତ ଏବଂ ଅନଲକ ହୋଇଥିବା କ୍ଲୋଜେଟ ଦେଇ ଏମଆଇଟି ନେଟୱାର୍କ ସହିତ ସଂଯୋଗ କରିଥିଲେ । ଏମଆଇଟିଦ୍ୱାରା ଦିଆଯାଇଥିବା ଅତିଥି ବ୍ୟବହାରକାରୀ ଆକାଉଣ୍ଟ ବ୍ୟବହାର କରି ସେ JSTORରୁ ଶିକ୍ଷା ଜର୍ଣ୍ଣାଲସବୁ ଡାଉନଲୋଡ଼ କରିବା ପାଇଁ ଏହି କମ୍ପ୍ୟୁଟରକୁ ବ୍ୟବହାର କରିବା ଉଦ୍ଦେଶ୍ୟରେ କରିଥିଲେ । ରାଜଓକିଲମାନେ ପରେ ତାଙ୍କୁ ଦୁଇଟି ତାର ଜାଲିଆତି ଏବଂ ଏଗାରଟି କମ୍ପ୍ୟୁଟର ଫ୍ରଡ ଆଣ୍ଡ ଆବ୍ୟୁଜ ଆଇନର ଉଲ୍ଲଙ୍ଘନ ଅଭିଯୋଗ ପ୍ରମାଣ କରିଥିଲେ ଅଭିଯୋଗକାରୀ ସ୍ୱାର୍ଜଙ୍କ ଏକ ପ୍ରତିଅନୁରୋଧକୁ ପ୍ରତ୍ୟାଖ୍ୟାନ କରିବାର ଦୁଇ ଦିନ ପରେ ତାଙ୍କୁ ସେ ତାଙ୍କ ବ୍ରୁକଲିନ ଆପାର୍ଟମେଣ୍ଟରେ ଦଉଡ଼ି ଦେଇ ଆତ୍ମହତ୍ୟା କରିଥିବା ପରେ ମୃତ ଅବସ୍ଥାରେ ମିଳିଥିଲେ ।

୨୦୧୩ ମସିହାରେ ସ୍ୱାର୍ଜଙ୍କୁ ମରଣୋତ୍ତର ଭାବେ ଇଣ୍ଟରନେଟ ହଲ ଅଫ ଫେମ ଯୋଡ଼ାଯାଇଥିଲା ।

## ଆଧାର 
ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:୨୦୧୩ ମୃତ୍ୟୁ
ଶ୍ରେଣୀ:ଆମେରିକୀୟ କମ୍ପ୍ୟୁଟର ପ୍ରୋଗ୍ରାମରଗଣ
ଶ୍ରେଣୀ:ଆମେରିକୀୟ ବୈଷୟିକ ଲେଖକଗଣ
ଜାପାନୀ ସାମ୍ରାଜ୍ୟ

**ଜାପାନୀ ସାମ୍ରାଜ୍ଯ** (大日本帝国; ଦାଇ ନିପ୍ପୋଁ ତେକୋକୁ) ଏକ ଐତିହାସିକ ଜାତିରାଜ୍ଯ ଅଟେ  ଯାହାର ଅନେକ ଉପନିବେଶ, ସଂରକ୍ଷିତ ରାଜ୍ଯ, ତଥା ଆଜ୍ଞାଦେଶ ରହିଥିଲା । ଏହା ୧୮୬୮ ମସିହାର ମେଇଜୀ ପୁନରୁଦ୍ଧାରଣଠାରୁ ଆରମ୍ଭ କରି ୧୯୪୭ ସମ୍ବିଧାନର କାର୍ଯ୍ୟକାରୀ ହେବାପର୍ଯ୍ୟନ୍ତ ତିଷ୍ଠି ରହିଥିଲା ।

ଜାପାନୀ ସୈନ୍ଯବାହିନୀ ଦ୍ୱିତୀୟ ଚୀନୀ-ଜାପାନୀ ଯୁଦ୍ଧ (୧୯୩୭-୧୯୪୫) ଏବଂ ପ୍ରଶାନ୍ତ ଯୁଦ୍ଧରେ ବହୁଳ ସଫଳତା ଲାଭକଲେ । ୧୯୪୨ ମସିହାରୁ, ବିଶେଷକରି ମିଦ୍ୱେ ଓ ଇସାତାବୁ ଲଢେଇରେ ପରାସ୍ତ ପରେ ଜାପାନ ଏକ ପ୍ରତିରକ୍ଷା ପୂର୍ଣ୍ଣ ଆଭିମୁଖ୍ୟ ଗ୍ରହଣ କରିବାକୁ ବାଧ୍ଯ ହେଲା । ଆମେରିକୀୟ ଦ୍ୱୀପ ଡିଆଁ ଯୋଜନାର ସଫଳତା ଯୋଗୁଁ ଜାପାନ ଧିରେ ଧିରେ ନିଜର ସମସ୍ତ ଅଧିକୃତ ଅଞ୍ଚଳ ହରାଇ ବସିଲା । ଆମେରିକୀୟମାନେ କ୍ରମେ ଇୱୋ ଜିମା ଓ ଓକିନାୱା ଦ୍ୱୀପ ଅଧିକାର କଲେ, ଫଳରେ ଜାପାନୀ ମୁଖ୍ଯ ଭୂମି ଅସୁରକ୍ଷିତ ହୋଇଗଲା । ଆମେରିକୀୟ ସେନା ଜାପାନ ଅଧିକାରର ଯୋଜନା କରିସାରିଥିଲେ । କିନ୍ତୁ ୯ ଅଗଷ୍ଟ ୧୯୪୫ରେ ସୋଭିଏତର ଜାପାନ ବିରୁଦ୍ଧରେ ଯୁଦ୍ଧ ଘୋଷଣା, ତଥା  ମାଞ୍ଚୁରିଆ ଓ ଅନ୍ଯାନ୍ଯ ଅଞ୍ଚଳର ଅଧିକାର ଏବଂ ହିରୋଶିମା ଓ ନାଗାସାକି ଉପରେ ବୋମା ବିସ୍ଫୋରଣ, ପରେ ଜାପାନ ଆତ୍ମସମର୍ପଣ କରିଦେଲା । ୨ ସେପ୍ଟେମ୍ବର ୧୯୪୫ରେ ପ୍ରଶାନ୍ତ ଯୁଦ୍ଧର ଆନୁଷ୍ଠାନିକ ଅନ୍ତ ହେଲା । ମିତ୍ରଶକ୍ତିରଦ୍ୱାରା ଜାପାନ ଅଧିକୃତ ହେଲା । ୧୯୪୭ ମସିହାରେ, ଆମେରିକାର ହସ୍ତକ୍ଷେପରେ ଏକ ନୂଆ ସମ୍ବିଧାନ ଗୃହିତ ହେଲା, ଯାହା ଜାପାନୀ ସାମ୍ରାଜ୍ଯର ଆନୁଷ୍ଠାନିକ ଅନ୍ତ କରାଇଲା । ଜାପାନୀ ରାଜକୀୟ ସୈନ୍ଯବାହୀନି, ଜାପାନର ଆତ୍ମରକ୍ଷା ବଳରେ ପରିଣତ ହେଲା । ଅଧିକରଣ ଓ ପୁନଃସଂଗଠନ ୧୯୫୨ ମସିହା ପର୍ଯ୍ୟନ୍ତ ଚାଲିଲା, ଏବଂ ଶେଷରେ ଆଧୁନିକ ସାମ୍ବିଧାନିକ ଏକତାନ୍ତ୍ରିକ ଜାପାନର ପ୍ରତିଷ୍ଠା ହେଲା ।

ଜାପାନୀ ସାମ୍ରାଜ୍ଯର ତିନୋଟି ସମ୍ରାଟ ଥିଲେ । ସମ୍ରାଟମାନଙ୍କୁ ନିମ୍ନମତେ ମରଣୋତ୍ତର ନାମ ଦିଆଯାଇଛି: ସମ୍ରାଟ ମେଇଜୀ (୧୮୬୭–୧୯୧୨) (ମୁତ୍ସୁହିତୋ), ସମ୍ରାଟ ତାଇଶୋ (୧୯୧୨-୧୯୨୬) (ୟୋଶିହିତୋ), ଏବଂ ସମ୍ରାଟ ଶୋୱା (୧୯୨୬–୧୯୮୯) (ହିରୋହିତୋ) ।

## ଶବ୍ଦାବଳୀ
ଏହି ଐତିହାସିକ ରାଜ୍ଯଟିକୁ ଅନେକ ସମୟରେ "ଜାପାନୀ ସାମ୍ରାଜ୍ଯ", " ଜାପାନର ସାମ୍ରାଜ୍ଯ" କିମ୍ବା "ସାମ୍ରାଜ୍ଯବାଦୀ ଜାପାନ" ବୋଲି କୁହାଯାଏ । ଜାପାନୀ ଭାଷାରେ ଏହାକୁ *ଦାଇ ନିପ୍ପୋଁ ତେକୋକୁ* (大日本帝国)

୧୮୬୩ ମସିହା ମାର୍ଚ୍ଚମାସରେ, ସମ୍ରାଟ "ବର୍ବରଙ୍କୁ ବହିଷ୍କାର କରିବାପାଇଁ ଆଦେଶ ଜାରି କଲେ । ଶୋଗୁନେତର ଏହି ନିୟମକୁ କାର୍ଯ୍ୟକାରୀ କରାଇବାର ଉଦ୍ଦେଶ୍ଯ ନ ଥିଲା କିନ୍ତୁ ଏହା ଶୋଗୁନେତ ତଥା ବିଦେଶୀମାନଙ୍କ ପ୍ରତି ଆକ୍ରମଣ କରିବାକୁ ଉତ୍ସାହିତ କଲା । । ୧୮୬୨ ମସିହାର ନାମାନୁଗୀ ଘଟଣା ଯୋଗୁଁ ସାତ୍ସୁମା ପ୍ରାନ୍ତର ଏକ ସାମୁରାଇ ଦଳଦ୍ୱାରା ଚାର୍ଲସ ଲେନ୍ନୋକ୍ଷ ରିଚାର୍ଡ୍ସନ ନାମୀ ଏକ ଇଂରେଜଙ୍କୁ ହତ୍ଯା କରିଦିଆଗଲା । ବ୍ରିଟିଶମାନେ କ୍ଷତିଭରଣ ଦାବିକଲେ କିନ୍ତୁ ତାହାକୁ ଧ୍ଯାନ ଦିଆଗଲା ନାହିଁ ।

## ଆଧାର
## ବିଶେଷ ଦ୍ରଷ୍ଟବ୍ୟ
ପ୍ରାର୍ଥନା ଫରଦିନ ଦିଘି

**ପ୍ରାର୍ଥନା ଫରଦିନ ଦିଘି** (**ଦିଘି** ନାମରେ ଜଣାଶୁଣା) ଜଣେ ବାଂଲାଦେଶୀ ଚଳଚ୍ଚିତ୍ର ଅଭିନେତ୍ରୀ ଏବଂ ମଡେଲ । ଜଣେ ଶିଶୁ କଳାକାର ଭାବରେ ସେ *କାବୁଲିବାଲା* (୨୦୦୬), *ଏକ ଟାକର ବୋଉ* (୨୦୦୮), *ଚାଚୁ ଅମାର ଚାଚୁ* (୨୦୧୦) ବଙ୍ଗଳାଦେଶୀ କଥାଚିତ୍ର ପାଇଁ  ତିନିଥର ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ଶିଶୁ କଳାକାର ଭାବରେ ବିଜେତା ହୋଇଛନ୍ତି । ଶିଶୁ କଳାକାର ଭାବରେ ସେ ସମଗ୍ର ବଙ୍ଗଳାଦେଶରେ କ୍ଷାତି ଅର୍ଜନ କରିଥିଲେ ।

୨୦୧୯ ମସିହାରେ ସେ ଏକ ମ୍ୟୁଜିକ୍ ଭିଡିଓରେ ଅଭିନୟ କରିଥିଲେ । ବଙ୍ଗଳାଦେଶୀ କ୍ରିକେଟ୍ ଦଳ ପାଇଁ ହୋଇଥିବା ଲାଲ୍ ସବୁଜ ନାମକ ଏକ ଗୀତରେ ସେ କାମ କରିଥିଲେ, ଯେଉଁଥିରେ ମାହିୟା ମାହି, ଶ୍ୟମନ ସିଦ୍ଦିକ, ଇଆମିନ୍ ହକ୍ ବବି, ମୌସୁମୀ ହମିଦ, ଅମିନ ଖାନ୍, କାଜି ମରୁଫ୍, ମାମନୁନ ହାସାନ ଇମାନ ଆଦି କଳାକାରମାନେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର 
* କାବୁଲିବାଲା - ୨୦୦୬
* ଚାଚୁ - ୨୦୦୬
* ଦାଦିମା - ୨୦୦୬
* ସାଜଘର - ୨୦୦୭
* ଓବୁଜ୍ ଶିଶୁ - ୨୦୦୭
* କପାଲ - ୨୦୦୭
* ଏକ ଟାକର ବୋ - ୨୦୦୮
* ଜୀବନ ମରଣର ସାଥୀ - ୨୦୧୦
* ଚାଚୁ ଅମାର ଚାଚୁ - ୨୦୧୦
* ଟପ୍ ହିରୋ - ୨୦୧୦

## ଆଧାର 
## ବାହାର ଆଧାର 
* 
* Prarthana Fardin Dighi at the Bangla Movie Database (in Bengali)
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ରାମଲି ଇବ୍ରାହିମ

**ରାମଲି ଇବ୍ରାହିମ** (ଜନ୍ମ : ୨୦ ମଇ ୧୯୫୩) ମାଲେସିଆର ଜନ୍ମିତ ଜଣେ ଓଡ଼ିଶୀ ନୃତ୍ୟଶିଳ୍ପୀ ଓ ଗୁରୁ ଅଟନ୍ତି । ସେ ଗୁରୁ ଦେବ ପ୍ରସାଦ ଦାସଙ୍କଠାରୁ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ ଓ ତାଙ୍କରି ଧାରା ଅନୁସରଣ କରି, ଓଡ଼ିଶୀ ନୃତ୍ୟ ପ୍ରଦର୍ଶନ କରନ୍ତି । ଓଡ଼ିଶୀ ବ୍ୟତିତ ସେ ଭାରତୀୟ ଶାସ୍ତ୍ରୀୟ ନୃତ୍ୟ ଭରତନାଟ୍ୟମରେ ମଧ୍ୟ ପ୍ରଶିକ୍ଷିତ । ଜଣେ ବାଲେଟ ନୃତ୍ୟଶିଳ୍ପୀ ଓ କୋରିଓଗ୍ରାଫର ଭାବରେ ମଧ୍ୟ ସେ ପରିଚିତ । ମାଲେସିଆରେ ଓଡ଼ିଶୀ ନୃତ୍ୟରେ ତାଙ୍କ ଅବଦାନ ପାଇଁ ୨୦୧୮ ମସିହାରେ ଭାରତ ସରକାର ତାଙ୍କୁ ଦେଶର ଚତୁର୍ଥ ଶ୍ରେଷ୍ଠ ବେସାମରିକ ସମ୍ମାନ ପଦ୍ମଶ୍ରୀ ପୁରସ୍କାରରେ ସମ୍ମାନୀତ କରିଥିଲେ । ସେ କେନ୍ଦ୍ର ସଙ୍ଗୀତ ନାଟକ ଏକାଡେମୀଦ୍ୱାରା ମଧ୍ୟ ପୁରସ୍କୃତ ହୋଇଥିଲେ । ଏହି ପୁରସ୍କାର ପାଇବାରେ ସେ ଥିଲେ ପ୍ରଥମ ମାଲେସୀୟ ନାଗରିକ ।

## ବ୍ୟକ୍ତିଗତ ଜୀବନ 
ରାମଲି ୧୯୫୩ ମସିହାରେ ମାଲେସିଆରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ଏନରିକ ବିନ ହିଜ ମହମ୍ମଦ ଅମୀନ । ସେ ଜଣେ ଶିକ୍ଷକ ଥିଲେ । ମାତାଙ୍କ ନାମ ଥିଲା କମରିଆ । ସେ "ସଂଯୁକ୍ତ ମାଲେସୀୟ ଜାତୀୟ ଅନୁଷ୍ଠାନ" (ୟୁଏମଏନଓ)ର ମହିଳା ସଂଗଠନ "କୌମ ଇବୁ"ର ସଚିବ ଥିଲେ । ସେମାନେ ଏକ ଉଦାର ଚେତା ପରିବାର ଥିଲେ । ୨୦୧୬ ମସିହାରେ ଏକ ସାକ୍ଷାତକାରରେ ରାମଲି, ନିଜକୁ ଜଣେ ଗାୟକ ଭାବରେ ମଧ୍ୟ ପରିଚିତ କରାଇଥିଲେ ।

## ନର୍ତ୍ତକ ଜୀବନ 
ରାମଲି ପିଲାଦିନୁ ବାଲେଟ ନୃତ୍ୟ ଶିକ୍ଷା କରିଥିଲେ ୧୯୭୦ ମସିହାରେ ଅଷ୍ଟ୍ରେଲିଆରେ ଇଞ୍ଜିନିୟରିଂ ପଢୁଥିବା ବେଳେ, ସେଠାକାର "ସିଡନୀ ଡାନ୍ସ କମ୍ପାନୀ" ମାଧ୍ୟମରେ ବାଲେଟ ନୃତ୍ୟ ପରିବେଷଣ କରୁଥିଲେ । ଅଷ୍ଟ୍ରେଲିଆରେ ଥିବା ସମୟରେ ସେ 
ଭରତନାଟ୍ୟମ ନୃତ୍ୟ ବିଷୟରେ ଜାଣିବାକୁ ପାଇଥିଲେ ଓ ଗୁରୁ *ଆଦ୍ୟାର କେ ଲକ୍ଷ୍ମଣ*ଙ୍କଠାରୁ ସେ ଭରତନାଟ୍ୟମ ନୃତ୍ୟ ଶିକ୍ଷାରମ୍ଭ କରିଥିଲେ । କ୍ରମେ ସେ ଓଡ଼ିଶୀ ନୃତ୍ୟ ବିଷୟରେ ଜାଣିଲେ ଓ ଗୁରୁ ଦେବ ପ୍ରସାଦ ଦାସଙ୍କଠାରୁ ଶିକ୍ଷା ଲାଭ କରିଥିଲେ । 
ମାଲେସିଆରେ ଓଡ଼ିଶୀ ନୃତ୍ୟକୁ ପ୍ରଚଳିତ ଓ ଲୋକପ୍ରିୟ କରିବାରେ ରାମଲିଙ୍କର ମୁଖ୍ୟ ଭୂମିକା ରହିଛି । ୧୯୮୩ ମସିହାରେ ସେ କୁଆଲାଲୁମ୍ପୁରଠାରେ "ସୂତ୍ର ଡାନ୍ସ ଥିଏଟର" ପ୍ରତିଷ୍ଠା କରିଥିଲେ । ଏହି ଅନୁଷ୍ଠାନ ମାଧ୍ୟମରେ ସେ ଦେବ ପ୍ରସାଦ ଦାସଙ୍କ ନୃତ୍ୟ ଶୈଳୀରେ ଓଡ଼ିଶୀ ନୃତ୍ୟ ଶିକ୍ଷାଦାନ କରନ୍ତି । ଏହି ଅନୁଷ୍ଠାନରେ ସେ ଅନେକ ମାଲେସୀୟ ନୃତ୍ୟଶିଳ୍ପୀ ଗଢିଛନ୍ତି । ସୂତ୍ର ଡାନ୍ସ ଥିଏଟର ସଂସ୍ଥା ମାଧ୍ୟମରେ ସେ ବହୁ ଆନ୍ତର୍ଜାତୀୟ ଓଡ଼ିଶୀ ମହୋତ୍ସବର ମଧ୍ୟ ଆୟୋଜନ କରିଛନ୍ତି । ସେଥିମଧ୍ୟରୁ ୨୦୦୮ର *ଷ୍ଟିଂ ଓଡ଼ିଶୀ ୨୦୦୮* ଅନ୍ୟତମ ଥିଲା । ଏହି ଅନୁଷ୍ଠାନରେ ସେ *ମାଲେସୀୟ ପରମ୍ପରା* ନାମରେ ସେ ନିଜର ଏକ ନୃତ୍ୟ ଧାରା ଆରମ୍ଭ କରିଛନ୍ତି । ଭାରତ ସମେତେ ବିଶ୍ୱର ବିଭିନ୍ନ ସ୍ଥାନରେ ଓଡ଼ିଶୀ ନୃତ୍ୟ କର୍ମଶାଳାମାନଙ୍କରେ ସେ ଭାଗ ନେଇଛନ୍ତି । ସେ ନିଜର ନୃତ୍ୟ ପରିବେଷଣର ଅନେକ ଡିଭିଡି ଭିଡିଓ ପ୍ରସ୍ତୁତ କରିଛନ୍ତି । ତାଙ୍କୁ ଉତ୍ସର୍ଗୀକୃତ ଏକ ଡକୁମେଣ୍ଟାରୀ ଚଳଚ୍ଚିତ୍ର *ରାମଲି: ହାର୍ଟ ଅଫ ସୂତ୍ର* ମଧ୍ୟ ପ୍ରସ୍ତୁତ କରାଯାଇଛି । ଓଡ଼ିଶୀ ନୃତ୍ୟକୁ ନେଇ ସେ କରିଥିବା ବିଭିନ୍ନ ପ୍ରୟୋଗ ପାଇଁ ତାଙ୍କୁ ସମାଲୋଚନା ମଧ୍ୟ କରାଯାଇଛି । 

## ସମ୍ମାନ ଓ ପୁରସ୍କାର 
* ଫୁଲବ୍ରାଇଟ ବିଶିଷ୍ଟ କଳାକାର ସମ୍ମାନ - ୧୯୯୯
* ଅଙ୍ଗରାଗ ଜୀବନବ୍ୟାପୀ ସାଧନା ସମ୍ମାନ - ୨୦୦୬
* ପୁରୁଷ ସମ୍ମାନ - ୨୦୦୯
* ରାମ ଗୋପାଳ ଶ୍ରେଷ୍ଠ ନୃତ୍ୟଶିଳ୍ପୀ ସମ୍ମାନ - ୨୦୧୧
* ବିଶିଷ୍ଟ ଆନ୍ତ୍ରଜାତୀୟ କଳାକାର ସମ୍ମାନ - ୨୦୧୧ ( ପଶ୍ଚିମ ଅଷ୍ଟ୍ରେଲିଆ ବିଶ୍ୱବିଦ୍ୟାଳୟଦ୍ୱାରା ପ୍ରଦତ୍ତ )
* କେନ୍ଦ୍ର ସଙ୍ଗୀତ ନାଟକ ଏକାଡେମୀ ସମ୍ମାନ - ୨୦୧୧ ( ଓଡ଼ିଶୀ ନୃତ୍ୟରେ ଶ୍ରେଷ୍ଟତ୍ୱ ନିମନ୍ତେ )
* ପଦ୍ମଶ୍ରୀ - ୨୦୧୮ ( ଓଡ଼ିଶୀ ନୃତ୍ୟରେ ଶ୍ରେଷ୍ଟତ୍ୱ ନିମନ୍ତେ )
* ଦାତୁକ ସମ୍ମାନ ( ମାଲେସିଆରେ ପ୍ରଦତ୍ତ)

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶୀ ନୃତ୍ୟଶିଳ୍ପୀ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
ତାରୀନ ଜାହାଁ

**ତାରୀନ ଜାହାଁ** (ଜନ୍ମ: ୨୬ ଜୁଲାଇ ୧୯୭୬)  ଜଣେ ବାଂଲାଦେଶୀ ଅଭିନେତ୍ରୀ, ମଡେଲ ଏବଂ ଗାୟକ । ସେ ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନର ବିଭିନ୍ନ କାର୍ଯ୍ୟକ୍ରମରେ ଅଭିନୟ କରନ୍ତି । ୧୯୮୭ କିମ୍ବା ୧୯୮୮ ମସିହାରେ, ସେ ଅଭିନୟ, ନୃତ୍ୟ ଏବଂ ଉପସ୍ଥାପିକା ପାଇଁ ନିର୍ମିତ ହୋଇଥିବା ଏକ ଦୂରଦର୍ଶନ ପ୍ରତିଯୋଗିତା କାର୍ଯ୍ୟକ୍ରମ ନୂତନ୍ କୁରିରେ ପ୍ରଥମେ ଭାଗନେଇଥିଲେ । ସେବେଠାରୁ ସେ ଶିଶୁ କଳାକାର ଭାବରେ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ମେରିଲ୍ ପ୍ରଥମ ଆଲୋ ପୁରସ୍କାର ୨୦୦୬, ୨୦୦୭ ଓ ୨୦୧୨ ମସିହାରେ ତିନିଥର ଜିତିଛନ୍ତି । ସେ ଦୁଇଟି କଥାଚିତ୍ରରେ କାମ କରିବା ସହ ଥରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ଜିତିଛନ୍ତି ।

## ପ୍ରାରମ୍ଭିକ ଜୀବନ 
୧୯୮୭ କିମ୍ବା ୧୯୮୮ ମସିହାରେ ସେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ପ୍ରଥମେ ନୂତନ୍ କୁରି ନାମକ ଏକ ରିଆଲିଟି ଶୋ'ରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ଅଭିନୟ, ନୃତ୍ୟ ଏବଂ କାହାଣୀକାର ଭାବରେ କାମ କରିବା ଆରମ୍ଭ କରିଥିଲେ । ସେ ଉସ୍ତାଦ ହାସନ ଇକ୍ରମ ଉଲ୍ଲାଃଙ୍କଠାରୁ ସଙ୍ଗୀତ ଶିକ୍ଷା କରୁଥିଲେ । ମାତ୍ର ସାଢ଼େ ତିନି ବର୍ଷ ବୟସରୁ ସେ ନୃତ୍ୟ ଶିକ୍ଷା ଆରମ୍ଭ କରିଥିଲେ, ସେତେବେଳେ ତାଙ୍କ ମାଆ ତାହମିନ୍ ବେଗମ୍ ତାଙ୍କୁ ତପନ ଦାସ ଗୁପ୍ତାଙ୍କ ପାଖକୁ ନୃତ୍ୟ ଶିଖିବାକୁ ପଠାଉଥିଲେ । ପାଞ୍ଚ ଭାଇଭଉଣୀମାନଙ୍କ ମଧ୍ୟରେ ସେ ସବୁଠାରୁ ସାନ ଥିଲେ । ସେ ଲାଲମାଟିଆ ମହିଳା କଲେଜରୁ ସାମାଜିକ କାର୍ଯ୍ୟରେ ସ୍ନାତକୋତ୍ତର କରିଥିଲେ ।

## ବୃତ୍ତିଗତ ଜୀବନ 
### ଅଭିନୟ 
ତାରୀନ ୧୯୮୮ ମସିହାରେ ବଙ୍ଗଳାଦେଶୀ ଦୂରଦର୍ଶନ ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଧାରାବାହିକ ଥିଲା ଏଇ ଶୁଭ ଦିନ ରାତ୍ରି, ଯେଉଁଥିରେ ସେ ଏକ ମହତ୍ତ୍ୱପୂର୍ଣ୍ଣ ଭୂମିକାରେ ଅଭିନୟ କରିଥିଲେ ଏବଂ ପରେ ସେ ଶାହିଦୁଲ୍ଲାଃ କୈସରଙ୍କ ଏକ ଉପନ୍ୟାସ ଉପନ୍ୟାସ ଉପରେ ଆଧାରିତ ଧାରାବାହିକ ସଂଶପ୍ତକରେ କାର୍ଯ୍ୟ କରିଥିଲେ । ଏଟିଏନ୍ ବାଂଲାରେ ପ୍ରସାରିତ ଏକ ଧାରାବାହିକ କଥାଲବୁରିରେ ତୌକିର୍ ଅହମ୍ମଦଙ୍କ ସହ ସେ ଜଣେ ନାୟିକା ଭାବରେ ଦୂରଦର୍ଶନରେ କାମ କରିଥିଲେ ।

ଫୁଲ ବାଗନେର ସପ୍, କଥା ଚିଲୋ ଅନ୍ୟରୋକମ୍, ୟୁ-ଟର୍ଣ୍ଣ, ମାୟା, ହରାନୋ ଆକାଶ, ରାଜକନ୍ୟା, ସବୁଜ ବେଲ୍‌ବେଟ୍, ଏବଂ ଅଗ୍ନି ବୋଲକ ଭଳି ଧାରାବାହିରେ ସେ ଅଭିନୟ କରିଛନ୍ତି । ଏଥି ସହିତ ସେ ପ୍ରୀତି ଜତନ ଏବଂ କାଜଲେର ଦିନରାତ୍ରି ନାମକ ଦୁଇଟି ଟେଲିଫିଲ୍ମରେ କାମ କରିଛନ୍ତି । କାଜଲେର ଦିନରାତ୍ରି ପାଇଁ ସେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଛନ୍ତି । 

ଜାହାଁ ପ୍ରିୟଙ୍କା ତ୍ରିବେଦୀ ଏବଂ ପ୍ରିୟଙ୍କା ବାନାର୍ଜୀଙ୍କ ପାଇଁ ଦୁଇଟି ଭାରତୀୟ-ବଙ୍ଗଳା ଚଳଚ୍ଚିତ୍ରରେ କଣ୍ଠଦାନ କରିଛନ୍ତି । ସେ ଏକ ବଙ୍ଗଳା ଚଳଚ୍ଚିତ୍ରରେ ଶବନୁରଙ୍କ ପାଇଁ ଡବିଂ କରିଥିଲେ । 

ଜାହାଁ ଏବଂ ତାଙ୍କର ଦୁଇ ଭଉଣୀ ଶମିମା ନାହରିନ୍ ଜାହାଁ ତୁହିନ୍ ଏବଂ ନାହିନ୍ କାଜୀ 'ତାନା' ନାମକ ଏକ ପ୍ରଯୋଜନା ସଂସ୍ଥା ନିର୍ମାଣ କରିଥିଲେ, ଯେଉଁଥିରେ ତାରୀନ୍ ଜାହାଁଙ୍କର 'ତା' ଏବଂ ନାହିନ୍ କାଜୀଙ୍କ 'ନା'କୁ ନେଇ ଗଠନ କରିଥିଲେ । କିନ୍ତୁ ତାରୀନ୍ ଜାହଁ ଏହି ପ୍ରଯୋଜନା ସସ୍ଥାକୁ ଛାଡ଼ି ତାଙ୍କ ନିଜର ଏକ ପ୍ରଯୋଜନା ସଂସ୍ଥା 'ଏ ନ୍ୟୁ ଟ୍ରି ଏଣ୍ଟରଟେନ୍‌ମେଣ୍ଟ' ଗଠନ କରିଛନ୍ତି ।

### କଣ୍ଠଶିଳ୍ପୀ 
୨୦୧୧ ମସିହାରେ ଇଦ୍ ଉଲ୍ *ଆଡାରେ ଆକାଶ ଦେବୋ କେକେ* ନାମକ ତାଙ୍କର ପ୍ରଥମ ଏକକ ଆଲବମ୍ ମୁକ୍ତିଲାଭ କରିଥିଲା । ଏହି ଆଲବମ୍‌ରେ ୧୦ଟି ଗୀତ ଥିଲା ଯେଉଁଥିରୁ ଚାରିଟି ଦ୍ୱୈତ କଣ୍ଠରେ ଥିଲା । ଏହି ଚାରୋଟି ଗୀତର କଲିକତାର ରାଘବ ଚାଟାର୍ଜୀ ଓ ରପଙ୍କର ବାଗଚି ଏବଂ ବାଂଲାଦେଶର ଇବରାର୍ ଟିପୁ ଓ ତପନ ଚୌଧୁରୀ ଜାହାଁଙ୍କ ସହ କଣ୍ଠଦାନ କରିଥିଲେ । ସମସ୍ତ ଗୀତ ବିଭିନ୍ନ ଥିମ୍ ଉପରେ ଆଧାରିତ ଥିଲା । ମନ, ଯନ୍ତ୍ରଣା, ବର୍ଷା, ଆଶା, କଷ୍ଟ, ଆକାଶ, ଅନୁରୋଧ, ମାତା ଏବଂ ଅନ୍ୟାନ୍ୟ ବସ୍ତୁ ଉପରେ ଏହି ଗୀତଗୁଡ଼ିକ ନିର୍ମିତ ହୋଇଥିଲା । ତାଙ୍କର ଅନ୍ୟ ଏକ ଗୀତ "ସୋପ୍ନୋ ଗୁଲୋ ଜନାକ ପୋକର ମତ" ନାମକ ଏକ ନାଟକର ଟାଇଟଲ୍ ଗୀତ ମଧ୍ୟ ଗାଇଥିଲେ।

## ବ୍ୟକ୍ତିଗତ ଜୀବନ 
ସେ ଚଳଚ୍ଚିତ୍ର ନିର୍ମାତା ଅମଜାଦ୍ ହୁସେନ୍‌ଙ୍କ ପୁଅ ସୋହେଲ୍ ଅରମାନ୍‌ଙ୍କୁ ୨୦୦୧ ମସିହାରେ ବିବାହ କରିଥିଲେ ।

## ଆଧାର 
## ବାହାର ଆଧାର 
* 
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୭୬ ଜନ୍ମ
ଦକ୍ଷିଣ କୋରିଆ

ଦକ୍ଷିଣ କୋରିଆ, ଆନୁଷ୍ଠାନିକ ଭାବରେ କୋରିଆ ରିପବ୍ଲିକ୍, ପୂର୍ବ ଏସିଆର ଏକ ଦେଶ, କୋରିଆ ଉପଦ୍ୱୀପର ଦକ୍ଷିଣ ଭାଗରେ ସ୍ଥିତ।  ଏହାର ଉତ୍ତର ସୀମାରେ ଉତ୍ତର କୋରିଆ ସୀମା ବାଣ୍ଟିଥାଏ | ଏହାର ରାଜଧାନି ସିଓଲ ପୃଥିବୀର ପଞ୍ଚମ ବୃହତ୍ତମ ମହାନଗର ନିଗମ ।ଦେଶର ଜନସଂଖ୍ୟା ୫୧ ନିୟୁତରୁ ଅଧିକ । ଏଥିରୁ ଅର୍ଧାଧିକ ସିଓଲ ମହାନଗର ଅଞ୍ଚଳରେ ବାସ କରନ୍ତି।

ଦକ୍ଷିଣ କୋରିଆ ଏକ ଉଚ୍ଚ ବିକଶିତ ଦେଶ। ଏସିଆର ମାନବ ବିକାଶ ସୂଚକାଙ୍କରେ ଏହା ତୃତୀୟ ସର୍ବୋଚ୍ଚ ଦେଶ ଭାବରେ ସ୍ଥାନିତ ହୋଇଛି । ଏହାର ଅର୍ଥନୀତି ବିଶ୍ୱର ଦଶମ ବୃହତ୍ତମ ଓ ଏଠାରେ ବିଶ୍ୱର ସବୁଠାରୁ ଘନ ଉଚ୍ଚ ବେଗବାନ ରେଳ ନେଟୱାର୍କ ଅବସ୍ଥିତ  । ଦେଶ ହେଉଛି ବିଶ୍ୱର ପଞ୍ଚମ ବୃହତ୍ତମ ରପ୍ତାନିକାରୀ ଏବଂ ଅଷ୍ଟମ ବୃହତ୍ତମ ଆମଦାନୀକାରୀ ଦେଶ ।

## ଭୂଗୋଳ
ଦକ୍ଷିଣ କୋରିଆ କୋରିଆ ଉପଦ୍ୱୀପର ଦକ୍ଷିଣ ଭାଗ ଦଖଲ କରିଛି । ଏହି ପାର୍ବତ୍ୟ ଉପଦ୍ୱୀପର ପଶ୍ଚିମରେ ପୀତ ସାଗର ଏବଂ ପୂର୍ବରେ ଜାପାନ ସାଗର ଅବସ୍ଥିତ । ଏହାର ଦକ୍ଷିଣ ଦିଗରେ କୋରିଆ ଜଳମାର୍ଗ ଏବଂ ପୂର୍ବ-ଚୀନ ସାଗରରେ ଅବସ୍ଥିତ |

ଦକ୍ଷିଣ କୋରିଆ ୩୩°ରୁ ୩୯° ଉତ୍ତର ଅକ୍ଷାଂଶ  ଏବଂ ୧୨୪°ରୁ ୧୩୦° ପୂର୍ବ ଦ୍ରାଘିମା ମଧ୍ୟରେ ଅବସ୍ଥିତ | ଏହାର ସମୁଦାୟ କ୍ଷେତ୍ରଫଳ ହେଉଛି ୧୦୦,୦୩୨ ବର୍ଗ କିଲୋମିଟର (୩୮,୬୨୨.୫୭ ବର୍ଗ ମାଇଲ) ।
ସାଧାରଣତଃ ଦକ୍ଷିଣ କୋରିଆକୁ ଚାରୋଟି ଅଞ୍ଚଳରେ ବିଭକ୍ତ କରାଯାଇପାରେ: ପୂର୍ବ ଭାଗରେ ଥିବ ଉଚ୍ଚ ପର୍ବତଶୃଙ୍ଖଳାର  ଏବଂ ସଂକୀର୍ଣ୍ଣ ଉପକୂଳବର୍ତ୍ତୀ ସମତଳଭୁମି ; ବିସ୍ତୃତ ଉପକୂଳବର୍ତ୍ତୀ ସମତଳଭୂମି, ନଦୀ ଅବବାହିକା ଏବଂ ମାଳଭୂମି ଭରା ପଶ୍ଚିମ ଭାଗ; ପର୍ବତ ଏବଂ ଉପତ୍ୟକା ଭରା ଦକ୍ଷିଣ-ପଶ୍ଚିମ ଅଞ୍ଚଳ; ଏବଂ ଦକ୍ଷିଣ-ପୂର୍ବ ଅଞ୍ଚଳରେ ଥିବ ନାକଡୋଙ୍ଗ ନଦୀର ପ୍ରଶସ୍ତ ଅବବାହିକା ।

ଦକ୍ଷିଣ କୋରିଆର ଜଳବାୟୁ ଦୁଇପ୍ରକାରରେ ବିଭକ୍ତ ,ଯଥା :- ଆର୍ଦ୍ର ମହାଦେଶୀୟ ଜଳବାୟୁ ଏବଂ ଆର୍ଦ୍ର ଉପକ୍ରାନ୍ତୀୟ ଜଳବାୟୁ ରହିଥାଏ । ଏହା ପୂର୍ବ ଏସୀୟ ମୋୖସୁମୀଦ୍ୱାରା ପ୍ରଭାବିତ ହୋଇଥାଏ ଏବଂ ଅଧିକାଂଶ ବର୍ଷା ଗ୍ରୀଷ୍ମ ଋତୁରେ ହୋଇଥାଏ । ଦେଶର ଆଭ୍ୟନ୍ତରୀଣ ଅଞ୍ଚଳରେ  ଶୀତ ଋତୁରେ ଅତ୍ୟଧିକ ଥଣ୍ଡା ହୁଏ ଓ ସର୍ବନିମ୍ନ ତାପମାତ୍ରା −୨୦° C (−୪° F) ତଳକୁ ଖସିଯାଏପାରେ ।

ଦକ୍ଷିଣ କୋରିଆର ଚାରୋଟି ଭିନ୍ନ ଋତୁ ଅଛି; ବସନ୍ତ, ଗ୍ରୀଷ୍ମ, ଶରତ ଏବଂ ଶୀତ | ବସନ୍ତ ସାଧାରଣତ ମାର୍ଚ୍ଚ ଶେଷରୁ ମେ ପ୍ରାରମ୍ଭ ପର୍ଯ୍ୟନ୍ତ , ଗ୍ରୀଷ୍ମ ମେ-ମଧ୍ୟଭାଗରୁ ସେପ୍ଟେମ୍ବର ପ୍ରାରମ୍ଭ, ଶରତ ସେପ୍ଟେମ୍ବର ମଧ୍ୟଭାଗରୁ ନଭେମ୍ବର ପ୍ରାରମ୍ଭ ଏବଂ ଶୀତ ନଭେମ୍ବର ମଧ୍ୟଭାଗରୁ ମାର୍ଚ୍ଚ ମଧ୍ୟଭାଗ ପର୍ଯ୍ୟନ୍ତ ରହିଥାଏ |

## ସରକାର
ଦକ୍ଷିଣ କୋରିଆ ଏକ ସାମ୍ବିଧାନିକ ଗଣତନ୍ତ୍ର । ଦକ୍ଷିଣ କୋରିଆର ସରକାର ତିନୋଟି ଶାଖାରେ ବିଭକ୍ତ: କାର୍ଯ୍ୟନିର୍ବାହୀ, ନ୍ୟାୟିକ ଏବଂ ସଂସଦୀୟ । କାର୍ଯ୍ୟନିର୍ବାହୀ ଏବଂ |thumb|ଦକ୍ଷିଣ କୋରିଆ ଭୌଗଳିକ ମାନଚିତ୍ର]]ଶାଖାଗୁଡ଼ିକ ମୁଖ୍ୟତଃ ଜାତୀୟ ସ୍ତରରେ କାର୍ଯ୍ୟ କରନ୍ତି, ଯଦିଓ କାର୍ଯ୍ୟନିର୍ବାହୀ ଶାଖାର ବିଭିନ୍ନ ମନ୍ତ୍ରଣାଳୟ ସ୍ଥାନୀୟ କାର୍ଯ୍ୟ କରନ୍ତି | ସ୍ଥାନୀୟ ସରକାର ଅର୍ଦ୍ଧ-ସ୍ୱୟଂଶାସିତ, ଏବଂ ସେମାନଙ୍କର ନିଜସ୍ୱ କାର୍ଯ୍ୟନିର୍ବାହୀ ଏବଂ ବୈଧାନିକ ସଂସ୍ଥା ଅଛି | ନ୍ୟାୟିକ ଶାଖା ଉଭୟ ଜାତୀୟ ଏବଂ ସ୍ଥାନୀୟ ସ୍ତରରେ କାର୍ଯ୍ୟ କରେ ।

## ପ୍ରଶାସନିକ ବିଭାଜନ
ଦକ୍ଷିଣ କୋରିଆର ଆଠଟି ପ୍ରଦେଶ, ଗୋଟିଏ ସ୍ୱତନ୍ତ୍ର ସ୍ୱୟଂ ଶାସିତ ପ୍ରଦେଶ, ଛଅଟି ମହାନଗର ସହର (ସ୍ୱୟଂ ଶାସିତ ସହର ଯାହାକି କୌଣସି ପ୍ରଦେଶର ଅଂଶ ନୁହେଁ), ଗୋଟିଏ ସ୍ୱତନ୍ତ୍ର ସହର ଏବଂ ଗୋଟିଏ ସ୍ୱତନ୍ତ୍ର ସ୍ୱୟଂ ଶାସିତ ସହରରେ ବିଭକ୍ତ।

## ଭାଷା
କୋରିଆନ୍ ଦକ୍ଷିଣ କୋରିଆର ସରକାରୀ ଭାଷା । କୋରିଆନ୍ କୌଣସି ଚୀନ ଦେଶୀୟ ଭାଷା ସହିତ ଜଡ଼ିତ ନୁହେଁ, ଯଦିଓ ଏହା ଅନେକ ଶବ୍ଦକୁ ଅନ୍ତର୍ଭୁକ୍ତ କରେ ଯାହା ଚୀନ ଦେଶୀୟ ଭାଷାରୁ ଉଦ୍ଭବ ।  କଥିତ କୋରିଆନରେ ଇଂରାଜୀ ଏବଂ ଅନ୍ୟ ୟୁରୋପୀୟ ଭାଷାର ଶବ୍ଦ ବ୍ୟବହୃତ ହୁଏ | କୋରିଆନ୍ ହାଙ୍ଗୁଲ୍ ନାମକ ଏକ ସ୍ୱଦେଶୀ ଲିପି ବ୍ୟବହାର କରେ। ଏହା ୧୪୪୬ରେ ରାଜ ସେଜୋଙ୍ଗଙ୍କଦ୍ୱାରା ସୃଷ୍ଟି ହୋଇଥିଲା।  

## ଆଧାର
ଶ୍ରେଣୀ:ଏସିଆର ଦେଶ
ରୱଶନ ଜାମିଲ

**ରୱଶନ ଜାମିଲ** (୮ ମଇ ୧୯୩୧ - ୧୪ ମଇ ୨୦୦୨) ଜଣେ ବାଂଲାଦେଶୀ ଅଭିନେତ୍ରୀ ଏବଂ ନୃତ୍ୟଶିଳ୍ପୀ ଥିଲେ । ତାଙ୍କୁ ୧୯୯୫ ମସିହାରେ ନୃତ୍ୟ ବର୍ଗରେ ଏକ୍ୟୁଶି ପଦକ ପୁରସ୍କାରରେ ସମ୍ମାନିତ କରାଯାଇଥିଲା । ଏବଂ *ନୟନମଣି* ଚଳଚ୍ଚିତ୍ରରେ ତାଙ୍କ ଭୂମିକା ପାଇଁ ତାଙ୍କୁ ୧୯୭୬ ମସିହାରେ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା ।

## ପ୍ରାଥମିକ ଜୀବନ ଓ ଶିକ୍ଷା 
ଜାମିଲ ୧୯୩୧ ମସିହାର ମଇ ମାସ ୮ ତାରିଖରେ ଢାକାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଅବଦୁଲ କରିମ । ସେ ମାଟ୍ରିକ୍ ପାସ୍ କରିବା ପରେ ୱରିସ୍ଥିତ ଶିଳ୍ପକଳା ଭବନରେ ପାଠପଢ଼ିଥିଲେ । ସେ ପରେ ନୃତ୍ୟ ଶିକ୍ଷକ ଗଣେଶ ନାଥଙ୍କୁ (ପରେ  ଗୌହର ଜାମିଲ) ୧୯୫୨ ମସିହାରେ ବିବାହ କରିଥିଲେ ।

## ବୃତ୍ତି 
ଡାହାଣ|thumb| ୧୯୬୨ ମସିହାରେ ତାଙ୍କ ଭଉଣୀ ଆଲପାନା ସହିତ ଜମିଲ
୧୯୬୫ ମସିହାରେ ସେ ଜଣେ ଅଭିନେତ୍ରୀ ଭାବରେ ବଙ୍ଗଳାଦେଶର ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ପାଖାପଖି ୩୦୦ରୁ ଅଧିକ ଦୂରଦର୍ଶନ ନାଟକରେ ଅଭିନୟ କରିଛନ୍ତି, ଯେଉଁଥିରୁ ରକ୍କୁଷି, ପାଲାବଦଲ ଏବଂ ଶକଲ ଆଦି ଅନ୍ୟତମ ।

ସେ ପ୍ରାୟ ୨୦୦ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ୧୯୬୭ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଅଲିବାବା ଚାଲିଶ୍ ଚୋର୍* ।

## ପୁରସ୍କାର 
* ଶ୍ରେଷ୍ଠ ସହାୟକ ଅଭିନେତ୍ରୀ ପାଇଁ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର (୧୯୭୬)
* ବାଂଲାଦେଶ ଚଳଚ୍ଚିତ୍ର ସାମ୍ବାଦିକ ସଂଘ ପୁରସ୍କାର
* ତାରକାଲୋକ ପୁରସ୍କର
* ଏକ୍ୟୁଶି ପଦକ (୧୯୯୫)

## ଆଧାର 
## ବାହାର ଆଧାର 
* 
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:୧୯୩୧ ଜନ୍ମ
ତାଜିକିସ୍ତାନ

ତାଜିକିସ୍ତାନ ମଧ୍ୟ-ଏସିଆର ଏକ ସ୍ଥଳଭାଗରେ ଘେରା ଦେଶ । ଏହାର କ୍ଷେତ୍ରଫଳ ୧୪୩,୧୦୦ ବର୍ଗ କିଲୋମିଟର (୫୫,୩୦୦ ବର୍ଗ ମାଇଲ) ଏବଂ ଆନୁମାନିକ ଜନସଂଖ୍ୟା ୯,୫୩୭,୬୪୫ |ଏହାର ଦକ୍ଷିଣରେ ଆଫଗାନିସ୍ତାନ, ପଶ୍ଚିମରେ ଉଜବେକିସ୍ତାନ, ଉତ୍ତରରେ କିର୍ଗିଜସ୍ଥାନ ଏବଂ ପୂର୍ବରେ ଚୀନ ଅବସ୍ଥିତ। ତାଜିକ୍ ଲୋକମାନଙ୍କର ପାରମ୍ପାରିକ ବାସଭୂମିରେ ବର୍ତ୍ତମାନର ତାଜିକିସ୍ତାନ ଏବଂ ଆଫଗାନିସ୍ତାନ ଏବଂ ଉଜବେକିସ୍ତାନର କିଛି ଅଂଶ ଅନ୍ତର୍ଭୁକ୍ତ ।

ବର୍ତ୍ତମାନ ତାଜିକିସ୍ତାନ ଗଠନ କରୁଥିବା ଅଞ୍ଚଳ ପୂର୍ବରୁ ବହୁ ପୁରାତନ ସଂସ୍କୃତିର ଘର ଥିଲା, ନୂତନ ପ୍ରସ୍ତର ଯୁଗ ଏବଂ ବ୍ରୋଞ୍ଜ ଯୁଗର ସରଜମ୍ ସହର ଏବଂ ପରେ ଅକ୍ସସ୍ ଭ୍ୟାଲି ସଭ୍ୟତା ସମେତ ବିଭିନ୍ନ ଧର୍ମ ଏବଂ ସଂସ୍କୃତିର ଲୋକମାନଙ୍କଦ୍ୱାରା ଶାସିତ ରାଜ୍ୟଗୁଡିକ ଥିଲା ଯଥା ଆଣ୍ଡ୍ରୋନୋଭୋ ସଂସ୍କୃତି, ବୌଦ୍ଧ ଧର୍ମ, ନେଷ୍ଟୋରିଆନ୍ ଖ୍ରୀଷ୍ଟିଆନ, ବୈଦିକ ଧର୍ମ, ଜୋରାଷ୍ଟ୍ରିଆନ୍ ଧର୍ମ, ମାନୀକ ଧର୍ମ ଏବଂ ଇସଲାମ ଧର୍ମ| ଆକେମେନିଡ୍ ସାମ୍ରାଜ୍ୟ, ସାସାନିଆନ୍ ସାମ୍ରାଜ୍ୟ, ହେଫଥାଲାଇଟ୍ ସାମ୍ରାଜ୍ୟ, ସାମାନିଦ୍ ସାମ୍ରାଜ୍ୟ ଏବଂ ମୋଙ୍ଗୋଲ ସାମ୍ରାଜ୍ୟ ସମେତ ଅନେକ ସାମ୍ରାଜ୍ୟ ଏବଂ ରାଜବଂଶଦ୍ୱାରା ଏହି ଅଞ୍ଚଳ ଶାସିତ ହୋଇଛି |
ଏହି ଅଞ୍ଚଳ ପରେ ରୁଷ ସାମ୍ରାଜ୍ୟ ଏବଂ ପରବର୍ତ୍ତୀ ସମୟରେ ସୋଭିଏତ୍ ୟୁନିଅନ୍ ମଧ୍ୟରେ ଅନ୍ତର୍ଭୁକ୍ତ ହେଲା | ସୋଭିଏତ୍ ୟୁନିଅନ୍ ମଧ୍ୟରେ ଏହା ପ୍ରଥମେ ଉଜବେକିସ୍ତାନର ଏକ ସ୍ୱୟଂଶାସିତ ଗଣତନ୍ତ୍ର ଭାବରେ ଓ ପରେ ୧୯୨୯  ମସିହାରେ ଏକ ପୂର୍ଣ୍ଣ ସୋଭିଏତ୍ ଗଣତନ୍ତ୍ରର ପାହ୍ୟା ପାଇଥିଲା । ୯ ସେପ୍ଟେମ୍ବର ୧୯୯୧ ରେ, ସୋଭିଏତ୍ ୟୁନିଅନ୍ ଭାଙ୍ଗିବା ପରେ ତାଜିକିସ୍ତାନ ଏକ ସ୍ୱାଧୀନ ସାର୍ବଭୌମ ରାଷ୍ଟ୍ରରେ ପରିଣତ ହେଲା।

## ଭୂଗୋଳ
ତାଜିକିସ୍ତାନ କ୍ଷେତ୍ର ଅନୁଯାୟୀ ମଧ୍ୟ-ଏସିଆର ସବୁଠାରୁ ଛୋଟ ରାଷ୍ଟ୍ର ଅଟେ | ଏହା ପ୍ରାୟତଃ ୩୬°ରୁ ୪୧° ଉତ୍ତର ଅକ୍ଷାଂଶ, ଏବଂ ୬୭°ରୁ ୭୫° ପୂର୍ବ ମଧ୍ୟରେ ଅବସ୍ଥିତ | ଏହା ପାମିର ପର୍ବତ ଶୃଂଖଳାଦ୍ୱାରା ଆଚ୍ଛାଦିତ ହୋଇଛି ଏବଂ ଦେଶର ଅଧିକାଂଶ ଅଂଶ ସମୁଦ୍ର ପତ୍ତନଠାରୁ ୩୦୦୦ ମିଟର (୯୮୦୦ ଫୁଟ)ରୁ ଅଧିକ | ସମତଳ ଭୂମିର ଏକମାତ୍ର ପ୍ରମୁଖ ଭାଗ ଉତ୍ତରରେ (ଫର୍ଗାନା ଉପତ୍ୟକାର କିଛି ଅଂଶ) ଏବଂ ଦକ୍ଷିଣ କୋଫର୍ନିହୋନ୍ ଏବଂ ଭାଖ ନଦୀ ଉପତ୍ୟକା, ଯେଉଠାରୁ ଆମୁ ଦର‍୍ୟା ନଦୀ ସୃଷ୍ଟି ହୋଇଛି | ଦୁଶାନବେ ସହର କୋଫର୍ନିହୋନ୍ ଉପତ୍ୟକା ଉପରେ ଦକ୍ଷିଣ ଢାଲୁରେ ଅବସ୍ଥିତ ।
ଅମୁ ଦର‍୍ୟା ଏବଂ ପଞ୍ଜ ନଦୀଗୁଡିକ ଆଫଗାନିସ୍ତାନ ସହିତ ସୀମା ଚିହ୍ନିତ କରେ । ତାଜିକିସ୍ତାନର ପାର୍ବତ୍ୟଞ୍ଚଳରେ ଥିବା ହିମବାହଗୁଡିକ ଆରାଲ ସାଗର ପାଇଁ ଜଳସ୍ରୋତର ମୁଖ୍ୟ ଉତ୍ସ ଅଟେ। ତାଜିକିସ୍ତାନରେ ୧୦ କିଲୋମିଟର ଲମ୍ବରୁ ଅଧିକ ୯୦୦ରୁ ଅଧିକ ନଦୀ ଅଛି ।

## ଶାସନ
ତାଜିକିସ୍ତାନ ଆନୁଷ୍ଠାନିକ ଭାବରେ ଏକ ରାଷ୍ଟ୍ରପତି ପ୍ରଧାନ ଗଣତନ୍ତ୍ର ଅଟେ । ରାଷ୍ଟ୍ରପତି ଉଭୟ ରାଷ୍ଟ୍ରମୁଖ୍ୟ ଏବଂ ସରକାରର ମୁଖ୍ୟ । ଉଭୟ କାର୍ଯ୍ୟନିର୍ବାହୀ ଶାଖା ଏବଂ ସଂସଦର ଦୁଇଟି ଗୃହରେ ଆଇନ ପ୍ରଣୟନ କ୍ଷମତା ରହିଛି । ରାଷ୍ଟ୍ରପତି ଏବଂ ସଂସଦ ପାଇଁ ନିୟମିତ ନିର୍ବାଚନ ହୁଏ । ଏହା ଏକ ବହୁଦଳୀୟ ବ୍ୟବସ୍ଥା ମାତ୍ର ଗୋଟିଏ ଦଳର ମାତ୍ରାଧିକ ପ୍ରାଧାନ୍ୟ ରହିଆସିଛି ।  ତାଜିକିସ୍ତାନର ପିପୁଲ୍ସ ଡେମୋକ୍ରାଟ୍ ପାର୍ଟି ନିୟମିତ ଭାବରେ ସଂସଦରେ ସଂଖ୍ୟାବହୁଳ । ନଭେମ୍ବର ୧୯୯୪ ପରଠାରୁ ଇମୋମାଲି ରହମାନ କ୍ରମାଗତ ଭାବରେ ତାଜିକିସ୍ତାନର ରାଷ୍ଟ୍ରପତି ଭାବରେ କାର୍ଯ୍ୟ କରିଆସୁଛନ୍ତି। ପ୍ରଧାନମନ୍ତ୍ରୀ ହେଉଛନ୍ତି କୋଖୀର ରସୁଲଜୋଡା, ପ୍ରଥମ ଉପମୁଖ୍ୟମନ୍ତ୍ରୀ ହେଉଛନ୍ତି ମତ୍ତଲବୁଖନ୍ ଡାଭଲାଟୋଭ ଏବଂ ଦୁଇ ଉପମୁଖ୍ୟମନ୍ତ୍ରୀ ହେଉଛନ୍ତି ମୁରୋଡାଲି ଆଲିମର୍ଡନ୍ ଏବଂ ରୁକିଆ କୁର୍ବାନୋଭା।

## ଅର୍ଥନୀତି
ତାଜିକିସ୍ତାନର ଜିଡିପିର ପ୍ରାୟ ୪୭% ପ୍ରବାସୀ ତାଜିକଙ୍କଠାରୁ ଆସିଥାଏ (ପ୍ରାୟତଃ ରୁଷରେ କାର୍ଯ୍ୟ କରୁଥିବା ତାଜିକଙ୍କଠାରୁ)।ଏହାକୁ ଛାଡିଦେଲେ ତାଜିକିସ୍ତାନରେ ଆୟର ଅନ୍ୟ ଉତ୍ସ ହେଉଛି ଆଲୁମିନିୟମ ଉତ୍ପାଦନ, କପା ଚାଷ । କେତେକ ଆକଳନ ଅନୁଯାୟୀ ଜନସଂଖ୍ୟାର ପ୍ରାୟ ଏକ ପଞ୍ଚମାଂଶ  ପ୍ରତିଦିନ ୧.୨୫ ଡଲାରରୁ କମ୍ ଆୟରେ ଜୀବନଯାପନ କରନ୍ତି।

## ଆଧାର
ଶ୍ରେଣୀ:ଏସିଆର ଦେଶ
ତଜୌଂଗଡାଇନ୍ ଉତ୍ସବ

**ତଜୌଂଗଡାଇନ୍ ଉତ୍ସବ** (ଇଂରାଜୀ ଭାଷାରେ **Tazaungdaing Festival** ଓ ବ୍ରହ୍ମଦେଶୀୟ ଭାଷାରେ **တန်ဆောင်တိုင်ပွဲတော်**) ବ୍ରହ୍ମଦେଶୀୟ ଚନ୍ଦ୍ର ପଞ୍ଜିକାର ଅଷ୍ଟମ ମାସ ତଜୌଂଗମୋନ ମାସର ପୂର୍ଣ୍ଣମୀ ଦିନ ପାଳିତ ହୁଏ । ଏହାକୁ ବ୍ରହ୍ମଦେଶରେ ଆଲୋକର ପର୍ବ କୁହନ୍ତି । ଏହି ପର୍ବ ବର୍ଷା ଋତୁର ସମାପ୍ତି ସୂଚୀତ କରେ ଓ ଏହିଦିନକୁ ଏକ ଜୀତୀୟ ଛୁଟି ରୂପେ ଘୋଷଣା କରାଯାଇଥାଏ । ଏହି ପର୍ବ ଦିନ କାଥିନା ଋତୁର ପରିସମାପ୍ତି ଘଟେ । କାଥିନା ଋତୁରେ ବୌଦ୍ଧ ସନ୍ୟାସୀମାନଙ୍କୁ ନୂତନ ବସ୍ତ୍ର ଓ ଉପହାର ଇତ୍ୟାଦି ପ୍ରଦାନ କରାଯାଇଥାଏ । 

ବ୍ରହ୍ମଦେଶରେ ବୌଦ୍ଧ ଧର୍ମର ଉତ୍ଥାନ ସମୟରୁ ଏହି ପର୍ବ ପାଳନ କରାଯାଉଥିବାର ସମ୍ଭାବନା ରହିଛି । ହିନ୍ଦୁ ଧର୍ମରେ ପାଳିତ କାର୍ତ୍ତିକ ପୂର୍ଣ୍ଣିମା ପର୍ବରୁ ଏହାର ସୃଷ୍ଟି ହୋଇଥିବା ବିଶ୍ୱାସ କରାଯାଏ ।

## ଉତ୍ସବ ପାଳନ 
ଏହି ଅବସରରେ ବୌଦ୍ଧ ସନ୍ୟାସୀ ପରିଧାନ କରୁଥିବା *ମଥୋ ଥିଂଗାନ* (မသိုးသင်္ကန်း) ନାମକ ଏକ ସ୍ୱତନ୍ତ୍ର ପୀତ ବସ୍ତ୍ର ବୁଣିବାର ପ୍ରତିଯୋଗିତା ଆୟୋଜନ କରାଯାଏ । ରେଙ୍ଗୁନ୍‍ର ଶ୍ୱେଦାଗନ ପାଗୋଡ଼ାର ପ୍ରତିଯୋଗିତା ଉଲ୍ଲେଖଯୋଗ୍ୟ । ଚତୁର୍ଦ୍ଦଶୀ ରାତିରୁ ନେଇ ପୂର୍ଣ୍ଣମୀ ରାତିର ପାହାନ୍ତା ପର୍ଯ୍ୟନ୍ତ କ୍ରମାଗତ ଦୁଇ ଦିନ ଏହି ବସ୍ତ୍ର ବୁଣା ପ୍ରତିଯୋଗିତା ଅନୁଷ୍ଠିତ ହୁଏ । ବୁଦ୍ଧଙ୍କ ମାଉସୀ ଗୌତମୀ ଏହି ପ୍ରଥାକୁ ଅଧିକ ପ୍ରଚଳନ କରାଇଲେ ଓ ପ୍ରତି ବର୍ଷ ବସ୍ତ୍ର ବୁଣି ବୌଦ୍ଧ ଭିକ୍ଷୁଙ୍କୁ ଦାନ କରୁଥିଲେ । 

ପୁଣ୍ୟ ଅର୍ଜନ ପାଇଁ ଲୋକେ ଏହି ଉତ୍ସବ ସମୟରେ ଉପହାର ପ୍ରଦାନ, ଦାନ ଅର୍ପଣ, ପାରମ୍ପରିକ *ଚତୁଦିଶା* (စတုဒိသာ) ଭୋଜିର ଆୟୋଜନ ଆଦି କରିଥାନ୍ତି । ବହୁ ଲୋକ ନିଜ ଘରକୁ ପରିବାରର ବୟସ୍କମାନଙ୍କ ନିକଟକୁ ଯାଇ ସେମାନଙ୍କ ଆଶୀର୍ବାଦ ଗ୍ରହଣ କରନ୍ତି ଓ ପାଗୋଡ଼ା ଦର୍ଶନ କରନ୍ତି । ବିଭିନ୍ନ ସଙ୍ଗୀତ ଓ ନାଟକ ସମାରୋହ ମଧ୍ୟ ଅନୁଷ୍ଠିତ ହୋଇଥାଏ । ୟମ ଯତ୍‍ଦ ପରି ପାରମ୍ପରିକ ନାଟକ ଥଦିଂଗ୍ୟୁତରୁ ନେଇ ତଜୌଂଗଡାଇନ୍ ସମୟ କାଳ ମଧ୍ୟରେ ପ୍ରଦର୍ଶିତ ହୁଏ ।

ପ୍ରାକ୍-ଔପନିବେଶିକ ସମୟରେ ପୂର୍ଣ୍ଣିମା ଦିନ ବ୍ରହ୍ମଦେଶୀୟ ରାଜସଭାରେ ୧୫ ହିନ୍ଦୁ ଦେବାଦେବୀଙ୍କ ପୂଜା ଆୟୋଜିତ ହେଉଥିଲା । କୃଷ୍ଣପକ୍ଷର ଅଷ୍ଟମୀ ଦିନ ରାଜାଙ୍କ ନିକଟକୁ ଏକ ଶୋଭାଯାତ୍ରା ବାହାରୁଥିଲା ଓ ଶେଷରେ ପ୍ୟାଥାଥ୍ (ସଂସ୍କୃତରେ ପ୍ରାସାଦ) ଢାଞ୍ଚାରେ ନିର୍ମିତ ୮ଟି ବାଉଁଶ କୁଟୀରରେ ଅଗ୍ନି ସଂଯୋଗ କରାଯାଉଥିଲା । ଏହି ଦିନ ରାତିରେ ଯୁବକ-ଯୁବତୀମାନେ ନିଜ ପଡ଼ୋଶୀମାନଙ୍କ ଘରୁ ଚୋରାଇବା ବା ବିଭିନ୍ନ ଦୁଷ୍ଟାମୀ କରି ସେମାନଙ୍କୁ ହଇରାଣ କରିବାର ଏକ ପ୍ରଥା ମଧ୍ୟ ରହିଆସିଛି । ଏହି ପ୍ରଥାକୁ "କିମାନୋ ପ୍ୱେ" (ကျီးမနိုးပွဲ, ଅର୍ଥାତ୍ "କାଉମାନଙ୍କୁ ନିଦରୁ ଉଠାଅ ନାହିଁ") କୁହନ୍ତି ।
* ଦାୱେଇରେ ଲୋକେ ୨୮ ବୁଦ୍ଧଙ୍କ ପାଇଁ ଏକ ଶୋଭାଯାତ୍ରାର ଅନୁଷ୍ଠାନ କରିଥାନ୍ତି ।
* ମୱଲାମିନେ, କ୍ୟାଇଖାମି ଓ ମୋନ ପ୍ରଦେଶର ଅନ୍ୟ ଉପକୂଳସ୍ଥ ଅଞ୍ଚଳରେ *ୱାମ୍ ଊ ମ୍ୟ ପ୍ୱେ* ଆୟୋଜିତ ହୁଏ । ଏଥିରେ ଏକ ମାଟି ପାତ୍ରରେ ଫୁଲ, ଫଳ, ଦୀପ, ଧୂପକାଠି, ଶାକାହାରୀ ଖାଦ୍ୟ ପ୍ରଭୃତି ରଖି ପାହାନ୍ତା ସମୟରେ ଶିନ୍ ଉପଗୁତ୍ତଙ୍କୁ ଉତ୍ସର୍ଗ କରି ସମୁଦ୍ରରେ ଭସାଇ ଦିଆଯାଏ ।

## ଆହୁରି ଦେଖନ୍ତୁ 
* କାର୍ତ୍ତିକ ପୂର୍ଣ୍ଣିମା
* ବାଲି ଯାତ୍ରା
* ଦୀପାବଳି
* ଲୋଏ କ୍ରଥୋଂଗ

## ଆଧାର 
ଶ୍ରେଣୀ:ବୌଦ୍ଧ ଧର୍ମ
ଇଶ୍ରାତ୍ ଜାହାଁ ଚୈତି

**ଇଶ୍ରାତ୍ ଜାହାଁ ଚୈତି** ଜଣେ ବାଂଲାଦେଶୀ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶର ବଙ୍ଗଳା କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ ଅଭିନୟ କରିଥାନ୍ତି । ୨୦୦୮ ମସିହାରେ ସେ ଲକ୍ସ ଚେନାଲ୍ ଆଇ ସୁପରଷ୍ଟାର ପ୍ରତିଯୋଗିତାରେ ବିଜୟୀ ହେବା ପରେ ପ୍ରଥମେ ଦୂରଦର୍ଶନ ଧାରାବାହିକରେ କାମ କରିବା ଆରମ୍ଭ କରିଥିଲେ । ରବୀନ୍ଦ୍ରନାଥ ଠାକୁରଙ୍କ କାହାଣୀରେ ପର୍ଯ୍ୟବସିତ କାର୍ଯ୍ୟକ୍ରମରେ ସେ କାମ କରିବା ପରେ ୨୦୧୧ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୧୫ ମସିହାରେ ସେ ଶାଓନ ରାୟ ଯୁବରାଜଙ୍କୁ ବିବାହ କରିଥିଲେ ।

## ଅଭିନୟ ଜୀବନ 
ଇଶ୍ରାତ୍ ଜାହାଁ ଚୈତି ଜଣେ ମଡେଲ ଭାବରେ ପ୍ରଥମେ କାର୍ଯ୍ୟ କରୁଥିଲେ । ସେ ବଙ୍ଗଳାଦେଶର ସୌନ୍ଦର୍ଯ୍ୟ ପ୍ରତିଯୋଗିତା ଲକ୍ସ ଚେନାଲ୍ ଆଇ ସୁପରଷ୍ଟାରେ ୨୦୦୮ ମସିହାରେ ଭାଗନେଇଥିଲେ ଏବଂ ଏହି ପ୍ରତିଯୋଗିତାରେ ବିଜୟୀ ହୋଇଥିଲେ ।

୨୦୦୯ ମସିହାରେ ସେ ବଙ୍ଗଳାଦେଶର ଦୂରଦର୍ଶନ କାର୍ଯ୍ୟକ୍ରମରେ କାମ କରିବା ଆରମ୍ଭ କରିଥିଲେ । ରବିନ୍ଦ୍ରନାଥ ଠାକୁରଙ୍କ ରଚିତ ଏକ ନାଟକ ସାଧାରନ୍ ମେୟେରେ ସେ ଅଭିନୟ କରିଥିଲେ, ଯେଉଁଥିରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ ।

ଦୂରଦର୍ଶନ ଧାରାବାହିକରେ କାମ କରିବା ପରେ ସେ ବଙ୍ଗଳାଦେଶୀ କଥାଚିତ୍ର ଜଗତ ତଥା ଧଲିଉଡ୍‌ରେ କାମ କରିବା ଆରମ୍ଭ କରିଥିଲେ । ୨୦୧୧ ମସିହାରେ ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର  ମଧୁମତି ମୁକ୍ତିଲାଭ କରିଥିଲା ।

## ଅଭିନୀତ କଥାଚିତ୍ର 
* ମଧୁମତି (୨୦୧୧)
* ଲଭ୍‌ଲି (୨୦୧୩)
* ମନ ଦେବ ମନ ନେବ (୨୦୧୮)
* ଗୁଣ୍ଡାଗିରି (୨୦୧୯)

## ଅଭିନୀତ ଧାରାବାହିକ 
* ଶାଦରାଓନ୍ ମେ
* ମୁକିମ୍ ବ୍ରଦର୍ସ
* ଖେଲୱାର୍
* ମଧୁବର୍ତ୍ତିନୀ

## ବ୍ୟକ୍ତିଗତ ଜୀବନ 
ଇଶ୍ରାତ୍ ଜାହଁ ଚୈତି ୨୦୧୫ ମସିହାର ଅକ୍ଟୋବର ମାସରେ ବିବାହ କରିଥିଲେ । ସେ ତାଙ୍କ ପ୍ରେମିକ ଶାଓନ ରାଓ ରାଜକୁମାରଙ୍କୁ ବିବାହ କରିଥିଲେ, ଯିଏକି ଜଣେ ଗ୍ରାଫିକ୍ ଡିଜାଇନର୍ ଏବଂ 3ଡି ଆନିମେଟର । ୨୦୧୮ ମସିହାରେ ଏହି ଦମ୍ପତ୍ତିର ବିବାହ ବିଚ୍ଛେଦ ଘଟିଥିଲା । ୮ ନଭେମ୍ବର ୨୦୧୮ରେ ଉଭୟଙ୍କ ଛାଡ଼ପତ୍ର କଥା ନିଜେ ଇଶ୍ରାତ୍ ଜାହାଁ ସର୍ବସାଧାରଣରେ ପ୍ରକାଶ କରିଥିଲେ ଏବଂ ଉଭୟ ଦମ୍ପତିଙ୍କ ମଧ୍ୟରେ ସୃଷ୍ଟି ହୋଇଥିବା କଳହ ଯୋଗୁଁ ତାଙ୍କର ବିବାହ ବିଚ୍ଛେଦ ହୋଇଥିଲା । ୮ ଅକ୍ଟୋବର ୨୦୧୯ ସେ ମହମ୍ମଦ ଆରାଫତ୍‌ଙ୍କୁ ବିବାହ କରିଥିଲେ, ଯିଏକି ଜଣେ ବିମାନ ଚାଳକ ଭାବରେ କାର୍ଯ୍ୟ କରୁଛନ୍ତି ।

## ଆଧାର 
## ବାହାର ଆଧାର 
* 
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଜାକିୟା ବାରୀ ମମ

**ଜାକିୟା ବାରୀ ମମ** (ଜନ୍ମ: ୧୪ ଅଗଷ୍ଟ ୧୯୮୫) ଜଣେ ବାଂଲାଦେଶୀ ମଡେଲ ଏବଂ ଅଭିନେତ୍ରୀ ଯିଏକି ଲକ୍ସ ଚ୍ୟାନେଲ ଆଇ ସୁପରଷ୍ଟାର ଭାବରେ ମଧ୍ୟ ସାରା ବଙ୍ଗଳାଦେଶରେ ଜଣାଶୁଣା । ୨୦୦୬ରେ ଲକ୍ସ ଚ୍ୟାନେଲ ଆଇ ସୁପରଷ୍ଟାରର ସୌନ୍ଦର୍ଯ୍ୟ ପ୍ରତିଯୋଗିତାରେ ବିଜୟୀ ହୋବାପରେ ଲୋକଲୋଚନକୁ ଆସିଥିଲେ । ସେହି ବର୍ଷ ସେ ବଙ୍ଗଳାଦେଶ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଦାରୁଚିନି ଦ୍ୱୀପ, ଯେଉଁଥିରେ ସେ ରିଆଜ୍‌ଙ୍କ ସହ ଅଭିନୟ କରିବାର ସୁଯୋଗ ପାଇଥିଲେ । ତୌକିର ଅହମ୍ମଦଙ୍କ ନିର୍ଦ୍ଦେଶିତ ଏହି କଥାଚିତ୍ରରେ ତାଙ୍କ ଅଭିନୟ ପାଇଁ ତାଙ୍କୁ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା । ସେ ବଙ୍ଗଳାଦେଶର ଛୋଟ ପରଦାରେ ମଧ୍ୟ ଏକ ଲୋକପ୍ରିୟ ଚେହେରା ଭାବରେ ପ୍ରସିଦ୍ଧିଲାଭ କରିଛନ୍ତି । ୨୦୦୬ରେ ପ୍ରଥମ ଚଳଚ୍ଚିତ୍ରରେ ସଫଳତା ମିଳିଥିଲେ ବି ସେ ୨୦୧୪ ପର୍ଯ୍ୟନ୍ତ କୌଣସି କଥାଚିତ୍ରରେ ଅଭିନୟ କରିନଥିଲେ । ରକିବୁଲ ଆଲାମ୍‌ଙ୍କ ନିର୍ଦ୍ଦେଶନାରେ ନିର୍ମିତ ପ୍ରେମ କରବୋ ତୋମର ସାଥେରେ ସେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହିତ ଜାୟେଦ୍ ଖାନ୍, ଅନିସୁର୍ ରହମାନ୍ ମିଲନ୍ ଅଭିନୟ କରିଥିଲେ । ୨୦୧୫ ମସିହାରେ ସେ ଶିହାବ ଶାହେନ୍‌ଙ୍କ ନିର୍ଦ୍ଦେଶିତ କଥାଚିତ୍ର ଚୁୟେ ଦିଲେ ମୋନ୍‌ରେ ଅଭିନେତା ଅରିଫିନ୍ ଶୁଭୋଙ୍କ ବିପକ୍ଷରେ ଅଭିନୟ କରିଥିଲେ । ଏହି କଥାଚିତ୍ରଟିର ବହୁତ ବଡ଼ ସଫଳତା ପାଇଥିଲା । ଜାକିୟା ତାଙ୍କ ଅଭିନୟଦ୍ୱାରା ସମଗ୍ର ଦେଶର ଦର୍ଶକଙ୍କ ଦୃଦୟ ଜିତିଛନ୍ତି ଏବଂ ସେ ଦେଶର ଲୋକପ୍ରିୟ ନାମିଦାମୀ ଅଭିନେତ୍ରୀମାନଙ୍କୁ ମଧ୍ୟରୁ ଜଣେ ।

## ପ୍ରାରମ୍ଭିକ ଜୀବନ 
ଜାକିୟା ବାରୀ ମମ ୧୯୮୫ ମସିହାର ଡିସେମ୍ବର ମାସ ୧୯ ତାରିଖରେ ବଙ୍ଗଳାଦେଶର ବ୍ରାହ୍ମଣବରିଆଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କ ଜନ୍ମସ୍ଥାନରେ ପ୍ରାରମ୍ଭିକ ଶିକ୍ଷା ସମାପ୍ତ କରିଥିଲେ । ଜାକିୟା ପ୍ରଥମେ ପାଇଲଟ୍ ଏବଂ ପରେ ଜଣେ ଆର୍କିଟେକ୍ଟ ହେବାର ସ୍ୱପ୍ନ ଦେଖିଥିଲେ, କିନ୍ତୁ ତାଙ୍କର ପ୍ରାରମ୍ଭିକ ସ୍ୱପ୍ନ ଥିଲା ମିଡିଆ କ୍ଷେତ୍ରରେ ନିଜକୁ ପ୍ରତିପାଦିତ କରିବା, ଫଳ ସ୍ୱରୂପ ସେ ନୃତ୍ୟକଳାରେ ପ୍ରଶିକ୍ଷଣ ନେବା ଆରମ୍ଭ କରିଥିଲେ ।

୧୯୯୫ ମସିହାରେ ସେ ବଙ୍ଗଳାଦେଶର ସର୍ବ ବୃହତ ଶିଶୁ ସାଂସ୍କୃତିକ କାର୍ଯ୍ୟକ୍ରମ ନୂତନ୍ କୁରିରେ ଭାଗନେଇଥିଲେ, ଯାହାକି ବଙ୍ଗଳାଦେଶ ଟେଲିଭିଜନ୍ଦ୍ୱାରା ପ୍ରସାରତି ହେଉଥିଲା । ଜାକିୟା ଏହି ପ୍ରତିଯୋଗିତାରେ ବିଜୟୀ ହୋଇଥିଲେ ହେଁ ଲକ୍ସ ଚେନାଲ୍ ଆଇ ସୁପରଷ୍ଟାର ଜିତିବା ପରେ ହିଁ ଲୋକପ୍ରିୟତା ଅର୍ଜନ କରିଥିଲେ ଏବଂ ଦେଶବ୍ୟାପି ପ୍ରସିଦ୍ଧିଲାଭ କରିଥିଲେ । ସେ ଜାହାଙ୍ଗୀର ନଗର ବିଶ୍ୱବିଦ୍ୟାଳୟରେ ଡ୍ରାମା ଏବଂ ଡ୍ରାମାଟିକ୍ସରେ ସ୍ନାତକ ଏବଂ ସ୍ନାତକୋତ୍ତର କରିଛନ୍ତି ।

## ବୃତ୍ତିଗତ ଜୀବନ 
ଜାକିଆ ବାରି ମମ, ୨୦୦୬ ମସିହାରେ ବଙ୍ଗଳାଦେଶର କାର୍ଯ୍ୟକ୍ରମ ଚେନାଲ୍ ଆଇ ସୁପରଷ୍ଟାର ସୌନ୍ଦର୍ଯ୍ୟ ପ୍ରତିଯୋଗିତା ଜିତିବା ପରେ ତୁକିର ଅହମ୍ମଦଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଦାରୁଚିନି ଦ୍ୱୀପରେ ଅଭିନୟ କରିଥିଲେ, ଯାହାର କାହାଣୀ ଲେଖିଥିଲେ ହୁମାୟୁନ୍ ଅହମ୍ମଦ । ସେ ସହ-ଅଭିନେତା ରିୟାଜଙ୍କ ସହ ଚଳଚ୍ଚିତ୍ରରେ ଚମତ୍କାର ପ୍ରଦର୍ଶନ କରିଥିଲେ ଏବଂ ଶ୍ରେଷ୍ଠ ଅଭିନେତ୍ରୀ ଭାବରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ । 

୨୦୧୪ ମସିହାରେ ପ୍ରେମ କରବୋ ତୋମର ସାଥେ ଏବଂ ୨୦୧୫ ମସିହାରେ ଛୁୟେ ଦିଲେ ମୋନ୍‌ରେ ଅଭିନୟ କରିଥିଲେ । ଛୁୟେ ଦିଲେ ମୋନ୍‌ରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୫ ଜନ୍ମ
କୋରୋନ୍ ଦ୍ଵୀପ

ଡାହାଣ|thumb|କାୟାଂଗାନ୍ ହ୍ରଦ ନିକଟସ୍ଥ ଉପସାଗର
**କୋରୋନ୍ ଦ୍ୱୀପ** (ଇଂରାଜୀ ଭାଷାରେ **Coron Island**) ଫିଲାପାଇନ୍ସର ଉତ୍ତର ପାଲାୱାନରେସ୍ଥିତ କାଲାମ୍ୟାନ୍ ଦ୍ୱୀପପୁଞ୍ଜର ତୃତୀୟ ବୃହତ୍ତମ ଦ୍ୱୀପ । ଏହି ଦ୍ୱୀପଟି କୋରୋନ୍ ନାମରେ ଏଠାରେ ରହିଥିବା ଏକ ନଗରପାଳିକାର ଅଂଶ ବିଶେଷ । ଫିଲିପାଇନ୍ସର ରାଜଧାନୀ ମାନିଲାଠାରୁ ଏହା ଦକ୍ଷିଣ-ପଶ୍ଚିମ ଦିଗରେ ୩୧୦ କିଲୋମିଟର ଦୂର । ଦ୍ୱିତୀୟ ବିଶ୍ୱଯୁଦ୍ଧ କାଳର ଅନେକ ଜାପାନୀ ନୌକା ଭାଙ୍ଗି ଏହି ଅଞ୍ଚଳରେ ବୁଡ଼ି ରହିଛନ୍ତି । ସ୍ୱତନ୍ତ୍ର ପରିସଂସ୍ଥା ଯୋଗୁଁ ଏହି ଅଞ୍ଚଳର ସଂରକ୍ଷଣ ପାଇଁ ଅନେକ ନିୟମ ଲାଗୁ କରାଯାଇଛି ।

ଏହି ଦ୍ୱୀପ ଓ ଆଖପାଖର ମାଛ ମରା ଅଞ୍ଚଳରେ ଆଦିମ ତାଗବାନୱା ଜନଜାତିର ଲୋକ ବସବାସ କରି ଆସୁଛନ୍ତି । ୧୯୯୮ ମସିହା ଜୁନ୍ ୫ ତାରିଖରେ ଏହି ଜନଜାତି ସରକାରୀ ମାନ୍ୟତା ପାଇଥିଲା ।

## ଅନ୍ୟ ଆକର୍ଷଣ 
ବିଗତ ଦଶନ୍ଧିରେ କୋରୋନ୍ ଦ୍ୱୀପ କେବଳ ଡାଇଭିଂ ପାଇଁ ନୁହେଁ ବରଂ ଇକୋ-ଟୁରିଜମ୍ ପାଇଁ ପରିଚିତ ହୋଇ ଉଠିଲାଣି । ଆୟ ବଢ଼ୁଥିବାରୁ କୋରୋନ୍ ଦ୍ୱୀପରେ ସ୍ଥାନୀୟ ଫିଲିପିନୋ ପର୍ଯ୍ୟଟକଙ୍କ ସଂଖ୍ୟା ବୃଦ୍ଧି ପାଉଛି । କୋରୋନ୍ ଦ୍ୱୀପର କିଛି ସ୍ଥାନ ପର୍ଯ୍ୟଟକଙ୍କ ଗହଣରେ ବେଶ ଲୋକପ୍ରିୟ । 

* କାୟାଂଗାନ୍ ହ୍ରଦ

* ଲୁଲୁୟୁଆନ୍ ବାରାକୁଦା ହ୍ରଦ

* ଯୁଗଳ ହ୍ରଦ

## ଚିତ୍ର ଗ୍ୟାଲେରି 

Isola di coron, lago kayangan 02.jpg|ଏସିଆର ସବୁଠାରୁ ସ୍ୱଚ୍ଛ ହ୍ରଦ ବୋଲାଉଥିବା କାୟାଂଗାନ୍ ହ୍ରଦ
File:Coron Twin ragun(코론 트윈 라군) - panoramio (1).jpg|କୋରୋନ୍ ଦ୍ୱୀପର ଯୁଗଳ ହ୍ରଦ
File:Isola di coron, lago barracuda, 05.jpg|ବାରାକୁଦା ହ୍ରଦରେ ଏକ ପ୍ରସ୍ତର
Isola di coron, spiaggia di banol 02.jpg|ବାନୋଲ୍ ତଟ
File:Isola di coron, vista dal mare 04.jpg|କୋରୋନ୍ ଦ୍ୱୀପରେ ସୁନ୍ଦର ପ୍ରସ୍ତର ଗଠନ
File:Stone islet in Coron, Palawan.JPG|କୋରୋନ୍‍ର ଏକ ପ୍ରସ୍ତର ଦ୍ୱୀପ

## ଆହୁରି ଦେଖନ୍ତୁ 
* ହଣ୍ଡ୍ରେଡ୍ ଆଇଲ୍ୟାଣ୍ଡ୍ ଜାତୀୟ ଉଦ୍ୟାନ
* ଥାଇଲାଣ୍ଡ
* ଶିବ ନିବାସ ପେଲେସ , ଉଦୟପୁର

## ଆଧାର 
## ଅନ୍ୟାନ୍ୟ ଲିଂକ୍
ବିଶ୍ୱ ମଧୁମେହ ଦିବସ

thumb| ବିଶ୍ୱ ମଧୁମେହ ଦିବସ ପାଇଁ ଲୋଗୋ
**ବିଶ୍ୱ ମଧୁମେହ ଦିବସ** ପ୍ରତିବର୍ଷ ନଭେମ୍ବର ୧୪ ତାରିଖରେ ପାଳନ କରାଯାଏ । ମଧୁମେହ ରୋଗ ବିଷୟରେ ସଚେତନା ସୃଷ୍ଟି କରିବା ଏହି ଦିବସର ମୁଖ୍ୟ ଉଦ୍ଦେଶ୍ୟ । ୧୯୯୧ ମସିହାରୁ ଏହି ଦିବସ ପାଳିତ ହୋଇ ଆସୁଛି ।

ମଧୁମେହ ଟାଇପ ୨ ମୁଖ୍ୟତଃ ଏକ ପ୍ରତିରୋଧଯୋଗ୍ୟ ଏବଂ ଚିକିତ୍ସାଯୋଗ୍ୟ ଅଣସଂକ୍ରାମକ ରୋଗ ଯାହା ସାରା ବିଶ୍ୱରେ ଦ୍ରୁତ ଗତିରେ ବୃଦ୍ଧି ପାଉଛି । ମଧୁମେହ ଟାଇପ ୧କୁ ପ୍ରତିରୋଧଯାଇପାରିବ ନାହିଁ କିନ୍ତୁ ଇନସୁଲିନଦ୍ୱାରା ଏହାକୁ ପରିଚାଳିତ ହୋଇପାରିବ ।  ଗର୍ଭାବସ୍ଥା ମଧୁମେହ କେତେକ ମହିଳାଙ୍କୁ ଗର୍ଭଧାରଣ ସମୟରେ ଦେଖାଦେଇଥାଏ । ଆନ୍ତର୍ଜାତୀୟ ମଧୁମେହ ଫେଡେରେସନଦ୍ୱାରା ପ୍ରତ୍ୟେକ ବର୍ଷ ବିଶ୍ୱ ମଧୁମେହ ଦିବସରେ, ମଧୁମେହ ସମ୍ବନ୍ଧୀୟ ଏକ ନିର୍ଦ୍ଧିଷ୍ଟ ବିଷୟ (ଥିମ) ଉପରେ ଧ୍ୟାନ ଆକର୍ଷଣ କରାଯାଇଥାଏ । ଆନ୍ତର୍ଜାତୀୟ ମଧୁମେହ ଫେଡେରେସନଦ୍ୱାରା ବିଭିନ୍ନ ବର୍ଷରେ ରଖାଯାଇଥିବା ଥିମ ମଧ୍ୟରେ ଅନ୍ତର୍ଭୁକ୍ତ ଥିଲା : 'ମଧୁମେହ ଏବଂ ମାନବିକ ଅଧିକାର', 'ମଧୁମେହ ଏବଂ ଜୀବନଯାପନ ଶୈଳୀ', 'ମଧୁମେହ ଏବଂ ମେଦବହୁଳତା', 'ସମାଜରେ ଦୁର୍ବଳ ଶ୍ରେଣୀର ଲୋକମାନଙ୍କ ମଧ୍ୟରେ ମଧୁମେହ' ଏବଂ 'ଶିଶୁ ଏବଂ କିଶୋରମାନଙ୍କ ମଧ୍ୟରେ ମଧୁମେହ' । ସମ୍ପୃକ୍ତ ଥିମ ଉପରେ ପୁରା ବର୍ଷ ଚର୍ଚ୍ଚା ଓ ପ୍ରଚାର ଚାଲେ । ବିଶ୍ୱ ମଧୁମେହ ଦିବସ  ଇନସୁଲିନର ସହ-ଆବିଷ୍କାରକ ସାର ଫ୍ରେଡ୍ରିକ ବାଣ୍ଟିଂଙ୍କ ଜନ୍ମଦିନରେ ପାଳନ କରାଯାଏ । ଫ୍ରେଡ୍ରିକ ୧୮୯୧ ମସିହା ନଭେମ୍ବର ୧୪ ତାରିଖରେ ଜନ୍ମଗ୍ରହଣ କରିଥିଲେ । ସେ ଚାର୍ଲସ ବେଷ୍ଟ ଓ ଜନ ଜେମ୍ସ ରିକାର୍ଡ଼ ମାକଲିଓଡ଼ଙ୍କ ସହ ମିଶି ୧୯୨୨ ମସିହାରେ ଇନସୁଲିନର ଆବିଷ୍କାର କରିଥିଲେ । 

## ଇତିହାସ 
thumb|
ସମଗ୍ର ବିଶ୍ୱର ମଧୁମେହର ବ୍ୟାପକ ପ୍ରସାରକୁ ଲକ୍ଷ କରି ୧୯୯୧ ମସିହାରେ ପ୍ରଥମେ ଆନ୍ତର୍ଜାତୀୟ ମଧୁମେହ ଫେଡେରେସନ ଓ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ' 'ବିଶ୍ୱ ମଧୁମେହ ଦିବସ' ' ପାଳନ କରାଯାଇଥିଲା ।

୨୦୧୬ ମସିହା ସୁଦ୍ଧା ବିଶ୍ୱର ୧୬୦ଟି ଦେଶରେ ଥିବା ୨୩୦ରୁ ଅଧିକ ଆଇଡିଏଫ ସଦସ୍ୟ ସଙ୍ଗଠନ ତଥା ଅନ୍ୟାନ୍ୟ ସଂଗଠନ, କମ୍ପାନୀ, ସ୍ୱାସ୍ଥ୍ୟ  ସେବାରେ ଥିବା ବ୍ୟକ୍ତି, ରାଜନେତା, ସେଲିବ୍ରିଟି ଏବଂ ମଧୁମେହରେ ପୀଡ଼ିତ ଲୋକ ଏବଂ ସେମାନଙ୍କ ପରିବାରଦ୍ୱାରା ବିଶ୍ୱ ମଧୁମେହ ଦିବସ ପାଳନ କରାଯାଉଥିଲା । ଏହି ଦିବସରେ ମଧୁମେହ ପରୀକ୍ଷା, ବେତାର ଏବଂ ଟେଲିଭିଜନରେ ମଧୁମେହ ବାବଦରେ ଶିକ୍ଷା, କ୍ରୀଡ଼ା ପ୍ରତିଯୋଗିତା ଏବଂ ଅନ୍ୟାନ୍ୟ କାର୍ଯ୍ୟକ୍ରମ କରାଯାଇଥାଏ ।

## ବିଶ୍ୱ ମଧୁମେହ ଦିବସର ଥିମ 
ପୂର୍ବ ବିଶ୍ୱ ମଧୁମେହ ଦିବସ ଅଭିଯାନର ବିଷୟବସ୍ତୁ ମଧୁମେହର ବିପଦ ଏବଂ ଏହାର ଜଟିଳତାକୁ ନେଇ ସ୍ଥିର କରାଯାଇଥିଲା : 

* ୨୦୧୩: ଆମର ଭବିଷ୍ୟତର ସୁରକ୍ଷା: ମଧୁମେହ ଶିକ୍ଷା ଏବଂ ପ୍ରତିରୋଧ 
* ୨୦୧୪: ସ୍ୱାସ୍ଥପ୍ରଦ ପ୍ରାତଃଭୋଜନ
* ୨୯୧୫: ସୁସ୍ଥ ଖାଇବା 
* ୨୦୧୬: ମଧୁମେହର ଆଖି ଉପରେ ପ୍ରଭାବ  
* ୨୦୧୭: ମହିଳା ଏବଂ ମଧୁମେହ - ଏକ ସୁସ୍ଥ ଭବିଷ୍ୟତ ଆମର ଅଧିକାର 
* ୨୦୧୮-୨୦୧୯: ପରିବାର ଏବଂ ମଧୁମେହ - ମଧୁମେହ ପ୍ରତ୍ୟେକ ପରିବାରର ଚିନ୍ତା
* ୨୦୨୦: ମଧୁମେହ ଚିକିତ୍ସାରେ ନର୍ସଙ୍କ ଭୂମିକା

## ଅଧିକ ପଠନ 
* ମଧୁମେହ
* ମଧୁମେହ ଟାଇପ ୧
* ମଧୁମେହ ଟାଇପ ୨
* ଇନସୁଲିନ (ଔଷଧ)

## ଆଧାର 
## ବାହ୍ୟ ଲିଙ୍କ 
* ବିଶ୍ୱ ମଧୁମେହ ଦିବସ |
* ବିଶ୍ୱ ମଧୁମେହ ଦିବସ କାର୍ଯ୍ୟକ୍ରମ ୨୦୨୦

ଶ୍ରେଣୀ:ଚଳଣି
ଟୋକିଓ

**ଟୋକିଓ** (ଜାପାନୀ ଭାଷା:東京,ଉଚ୍ଚାରଣ: ତୋକ୍ୟୋ *tōkyō*) ଜାପାନର ରାଜଧାନୀ ଓ ସବୁଠୁ ବଡ଼ ସହର ଅଟେ । ଏହା ବିଶ୍ୱର ସବୁଠୁ ବଡ଼ ଜନାକୀର୍ଣ୍ଣ ମହାନଗର । ଏଠାରେ ଜାପାନର ସରକାର ଓ ସମ୍ରାଟ  ବାସକରନ୍ତି । ଟୋକିଓ ଦକ୍ଷିଣ-ପଶ୍ଚିମର ମୁଖ୍ୟ ଦ୍ୱୀପ ହୋନ୍‌ସୁଁ, ଇଜୁ ଓ ଓଗାସାୱାରାରେ ଅବସ୍ଥିତ। ପୂର୍ବରୁ ଏହାକୁ ଏଡୋ ନାମରେ ଜଣାଯାଉଥିଲା।

## ଶିକ୍ଷା
ଟୋକିଓରେ ବହୁତ ବିଶ୍ୱବିଦ୍ୟାଳୟ, ମହାବିଦ୍ୟାଳୟ, ବାଣିଜ୍ୟ ବିଦ୍ୟାଳୟ ଅଛି। ବହୁତ ଜାପାନ ଓ ପର୍ତ୍ତୁଗୀଜ ବିଶ୍ୱବିଦ୍ୟାଳୟ ଟୋକିଓରେ ଅଛି। ଟୋକିଓ ବିଶ୍ୱବିଦ୍ୟାଳୟ, ହିଟୋତସୁଭାସୀ ବିଶ୍ୱବିଦ୍ୟାଳୟ, Tokyo Institute of Technology, ୱାସେଡା ବିଶ୍ୱବିଦ୍ୟାଳୟ, ଟୋକିଓ ବିଜ୍ଞାନ ବିଶ୍ୱବିଦ୍ୟାଳୟ ଓ କେୟିଓ ବିଶ୍ୱବିଦ୍ୟାଳୟ ସମେତ ଟୋକିଓର ଅନ୍ୟ କିଛି ବଡ଼ ବଡ଼ ବିଶ୍ୱବିଦ୍ୟାଳୟଗୁଡ଼ିକ ହେଲା:
*National Graduate Institute for Policy Studies
*ଓକାନୋମିଜୁ ବିଶ୍ୱବିଦ୍ୟାଳୟ
*ଟୋକିଓ ଗାକୁଗୈ ବିଶ୍ୱବିଦ୍ୟାଳୟ
*Tokyo Medical and Dental University
*Tokyo University of Agriculture and Technology
*Tokyo University of Foreign Studies
*Tokyo University of Marine Science and Technology
*ଟୋକିଓ କଳା ବିଶ୍ୱବିଦ୍ୟାଳୟ
*University of Electro-Communications
ଏଠାରେ କେବଳ ଗୋଟିଏ ଅଣ-ଜାତୀୟ public university ଅଛି Tokyo Metropolitan University। ଏଠାରେ କିଛି ଭଲ ଜଣାଶୁଣା ବିଶ୍ୱବିଦ୍ୟାଳୟ ଅଛି ଯେଉଁଠାରେ ଭଲ ଇଂରାଜୀ ଓ ଜାପାନିଜ୍ ଭାଷା ଶିକ୍ଷା ଦିଆଯାଏ। ସେଗୁଡୀକ ହେଲା:
*Globis University Graduate School of Management
*ଅନ୍ତର୍ଜାତୀୟ ଖ୍ରୀଷିଆନ୍ ବିଶ୍ୱବିଦ୍ୟାଳୟ
*ସିଫିଆ ବିଶ୍ୱବିଦ୍ୟାଳୟ
*ୱାସେଡା ବିଶ୍ୱବିଦ୍ୟାଳୟ
ଟୋକିଓ United Nations Universityର ହେର୍ଡକ୍ୱାଟର ମଧ୍ୟ ଅଟେ।

## ବାହାର ତଥ୍ୟ 
* 
* 

ଶ୍ରେଣୀ:ଜାପାନ
ଶ୍ରେଣୀ:ରାଜଧାନୀ ସହର
ଶ୍ରେଣୀ:ସହର

## ବ୍ୟୁପତ୍ତି ତତ୍ତ୍ୱ
ଟୋକିଓ ପୂର୍ବରୁ ଏଡୋ ନାମରେ ଜଣାଯାଉଥିଲା ଯାହାର ଅର୍ଥ ହେଉଛି "ନଦୀମୁହାଣ"। ୧୮୬୮ ମସିହାରେ ଯେତେବେଳେ ଏହା ମେଜିର ରାଜଧାନୀ ହେଲା ଏହା ସେତେବେଳେ ଏହାର ନାମ ଟୋକିଓ ହେଲା।ଏହି ସମୟରେ ଏହାକୁ "ଟୋକେଇ" କୁହାଯାଉଥିଲା ଯାହାର ଚୀନ ଭାଷାରେ ଟୋକିଓ ଉଚ୍ଚାରଣ କରାଯାଉଥିଲା। କିଛି ଇଂରାଜୀ କାଗଜପତ୍ରରେ ଏହାର ବନାନ୍ ଟୋକେଇ ଲେଖାଯାଉଥିଲା। କିଛିବି ହେଉ ଏବେ ଏହି ଟୋକେଇ ଶବ୍ଦ ଅପ୍ରଚଳିତ।

ସାଟୋ ନୁବୁହିରୋ ଲେଖିଥିବା କୁଣ୍ଡୁ ହିସ୍କୁ(ଏକତ୍ର ହେବାର ଗୁପ୍ତ ଯୋଯନା) ବହିରେ ୧୮୧୩ ମସିହାରେ ଏହାର ନାମ ଟୋକିଓ କରିବାକୁ ପ୍ରସ୍ତାବ ମିଳିଥିଲା।
ମୁସ୍ତାଙ୍ଗ ଗୁମ୍ଫା

**ମୁସ୍ତାଙ୍ଗ ଗୁମ୍ଫା** ବା **ନେପାଳର ଆକାଶ ଗୁମ୍ଫା** (ଇଂରାଜୀ ଭାଷାରେ **Mustang Caves** ବା **Sky Caves of Nepal**) ନେପାଳର ମୁସ୍ତାଙ୍ଗ ଜିଲ୍ଲାରେସ୍ଥିତ ପ୍ରାୟ ୧୦୦୦୦ଟି କୃତ୍ରିମ ଗୁମ୍ଫାର ସମାହାରକୁ ବୁଝାଇଥାଏ । ଏକ ପାହାଡ଼ର ଉପତ୍ୟକାରେ ପଥର ଚଟାଣକୁ ଖୋଳି ଏଗୁଡ଼ିକର ନିର୍ମାଣ କରାଯାଇଥିଲା । ଅନେକ ପ୍ରତ୍ନତତ୍ତ୍ୱବିତ ଓ ଗବେଷକ ଏହି ଅଞ୍ଚଳର ସର୍ବେକ୍ଷଣ କରି ଏଠାରୁ ୨୦୦୦-୩୦୦୦ ବର୍ଷ ପ୍ରାଚୀନ ସଂରକ୍ଷିତ ମାନବ ଅବଶେଷ ଉଦ୍ଧାର କରିଛନ୍ତି । ଏହା ବ୍ୟତୀତ ଏଠାରେ ହୋଇଥିବା ବିଭିନ୍ନ ସର୍ବେକ୍ଷଣରୁ ଖ୍ରୀଷ୍ଟାବ୍ଦ ଦ୍ୱାଦଶରୁ ଚତୁର୍ଦ୍ଦଶ ଶତାବ୍ଦୀ କାଳର ବହୁ ମୂଲ୍ୟବାନ ବୌଦ୍ଧ ଚିତ୍ର, ମୂର୍ତ୍ତି, ପାଣ୍ଡୁଲିପି ତଥା ଅନ୍ୟାନ୍ୟ ସାମଗ୍ରୀ ଆବିଷ୍କୃତ ହୋଇପାରିଛି । ଉପର ମୁସ୍ତାଙ୍ଗରେ କାଳୀ ଗଣ୍ଡକୀ ନଦୀର ଏକ ଗଭୀର ଉପତ୍ୟକାରେ ଏହି ଗୁମ୍ଫାଗୁଡ଼ିକ ଖୋଦିତ । ଏହି ଗୁମ୍ଫାମାନଙ୍କର ନିର୍ମାତା ବା ଗୁମ୍ଫା ନିର୍ମାଣର କାରଣ ଏଯାବତ ଗବେଷକମାନଙ୍କୁ ଜଣା ପଡ଼ିନାହିଁ । ୧୯୯୬ ମସିହାରୁ ଏହି ସ୍ଥାନକୁ ୟୁନେସ୍କୋ (UNESCO) ନିଜର ସମ୍ଭାବ୍ୟ ବା ପରୀକ୍ଷାମୂଳକ ସ୍ଥାନର ତାଲିକାରେ ସ୍ଥାନ ଦେଇଛି ।

## ଇତିହାସ 
ବର୍ତ୍ତମାନର ମୁସ୍ତାଙ୍ଗ ଅଞ୍ଚଳରେ ପୂର୍ବେ ଉତ୍ତର ନେପାଳର ଲୋ ସାମ୍ରାଜ୍ୟ ଗଢ଼ି ଉଠିଥିଲା ଯାହାର ରାଜଧାନୀ ଥିଲା ଲୋମାନ୍ଥାଙ୍ଗ ।   ଅଷ୍ଟାଦଶ ଶତାବ୍ଦୀର ଶେଷ ବେଳକୁ ଏହି ରାଜ୍ୟ ନେପାଳରେ ସମ୍ମିଳିତ ହେଲା । ୧୯୯୨ ପର୍ଯ୍ୟନ୍ତ ଉପର ମୁସ୍ତାଙ୍ଗ ଏକ ଅଣସାମରିକ ସଂରକ୍ଷିତ ସ୍ଥଳ ଥିଲା । ପାରମ୍ପରିକ ତିବ୍ବତୀୟ ଭାଷାଭାଷୀ ଏଠାକାର ଅଧିବାସୀ ବାହ୍ୟ ଜଗତର ସଂସ୍ପର୍ଶରୁ ଦୀର୍ଘ ସମୟ ପର୍ଯ୍ୟନ୍ତ ବିଚ୍ଛିନ୍ନ ରହି ନିଜର ସଂସ୍କୃତି ଓ ଜୀବନ ଶୈଳୀକୁ ବହୁ ବର୍ଷ ପର୍ଯ୍ୟନ୍ତ ସଂରକ୍ଷିତ କରି ରଖିଥିଲେ । ୨୦୦୮ ମସିହା ଅକ୍ଟୋବର ୭ ତାରିଖ ଦିନ ଏକ ଗଣତନ୍ତ୍ର ହେବା ପରେ ନେପାଳ ସରକାରଙ୍କ ଆଦେଶାନୁସାରେ ଏଠାରେ ରାଜକୀୟ ଶାସନର ଅନ୍ତ ଘଟିଲା ।

## ମାନବ ଅବଶେଷ 
୧୯୯୦ ଦଶନ୍ଧିର ମଧ୍ୟ ଭାଗରେ କୋଲୋନ୍ ବିଶ୍ୱବିଦ୍ୟାଳୟ ଏବଂ ନେପାଳର କିଛି ପ୍ରତ୍ନତତ୍ତ୍ୱବିତ ଏହି ଗୁମ୍ଫାଗୁଡ଼ିକର ପରୀକ୍ଷଣ କରି ସେଥିରୁ ପ୍ରାୟ ୨୦୦୦ ବର୍ଷ ପୁରୁଣା ଅନେକ ସଂରକ୍ଷିତ ମାନବ କଙ୍କାଳ (ମମୀକୃତ ମାନବ ଅବଶେଷ) ପାଇଥିଲେ ।

## ଧାର୍ମିକ ମହତ୍ତ୍ୱ 
୨୦୦୭ ମସିହାରେ ଯୁକ୍ତରାଷ୍ଟ୍ର ଆମେରିକା, ଇଟାଲି ଓ ନେପାଳର ବିଭିନ୍ନ ଅନୁସନ୍ଧାନକାରୀ ଲୋମାନ୍ଥାଙ୍ଗ ନିକଟସ୍ଥ ଗୁମ୍ଫାମାନଙ୍କରୁ ତ୍ରୟୋଦଶ ଶତାବ୍ଦୀ କାଳର ଅନେକ ବୌଦ୍ଧ ଚିତ୍ର, ପାଣ୍ଡୁ ଲିପି, ମୃତ୍ତିକା ପାତ୍ରର ଅବଶେଷ ଓ କାରୁକାର୍ଯ୍ୟ ବିଶିଷ୍ଟ ବସ୍ତୁର ସନ୍ଧାନ ପାଇଥିଲେ ।

## ବ୍ୟବହାର 
ବୈଜ୍ଞାନିକମାନଙ୍କ ମତରେ ଉପର ମୁସ୍ତାଙ୍ଗର ଗୁମ୍ଫାମାନ ୩ଟି ବିଭିନ୍ନ ସମୟରେ ବ୍ୟବହୃତ ହୋଇଛି । ଖ୍ରୀଷ୍ଟପୂର୍ବ ୧୦୦୦ ସମୟରୁ ଏହି ଗୁମ୍ଫାଗୁଡ଼ିକୁ ସମାଧିସ୍ଥଳ ଭାବେ ବ୍ୟବହାର କରାଯାଉଥିଲା । ଖ୍ରୀଷ୍ଟାବ୍ଦ ଦଶମ ଶତାବ୍ଦୀ ବେଳକୁ ଏହି ଅଞ୍ଚଳରେ ଅନେକ ଯୁଦ୍ଧ ଘଟିଯାଇଥିବାରୁ ଲୋକେ ଏଠାରେ ନିଜ ପରିବାର ସହିତ ସୁରକ୍ଷିତ ରହିବା ପାଇଁ ଲୁଚି ରହୁଥିଲେ । ୧୪୦୦ ଶତାବ୍ଦୀ ବେଳକୁ ଏହି ଗୁମ୍ଫାଗୁଡ଼ିକ ଧ୍ୟାନ ପ୍ରକୋଷ୍ଠ, ଆଧ୍ୟାତ୍ମିକତା ତଥା ସାମରିକ ଦ୍ରବ୍ୟ ଗଚ୍ଛିତ ରଖିବା ପାଇଁ ବ୍ୟବହୃତ ହେଉଥିଲା ।

## ଆଧାର 
## ଅନ୍ୟାନ୍ୟ ଲିଂକ୍ 
* Photos of Mustang Caves by National Geographic 
* Cave People of the Himalaya – National Geographic Documentary
* Sky Caves of Nepal – Nat Geo
* Lost Caves of Mustang – Ancient Tibet
* New Death Ritual Found by National Geographic

ଶ୍ରେଣୀ:ବୌଦ୍ଧ ଧର୍ମ
ଥାଇ ଲାଲ୍ ତରକାରୀ

thumb|ଲାଲ୍ ତରକାରୀ ବଟା ମସଲା ପାଇଁ ଆବଶ୍ୟକ ହେଉଥିବା କିଛି ଉପାଦାନ

**ଥାଇ ଲାଲ୍ ତରକାରୀ** ବା **ଥାଇ ରେଡ୍ କରି** (ଇଂରାଜୀ ଭାଷାରେ **Thai Red curry**, ଥାଇ ଭାଷାରେ **แกงเผ็ด**, ଉଚ୍ଚାରଣ - *କେନ୍ ଫେଟ୍*

## ଲାଲ୍ ତରକାରୀ ପାଇଁ ବଟା ମସଲା 
ଥାଇ ଲାଲ୍ ତରକାରୀରେ ବ୍ୟବହୃତ ମସଲାକୁ *ଫ୍ରିକ୍ କେନ୍ ଫେଟ୍* କୁହନ୍ତି ଓ ଏହାକୁ ପାରମ୍ପରିକ ଭାବେ ଶିଳରେ ବାଟି ପ୍ରସ୍ତୁତ କରାଯାଏ । *ଫ୍ରିକ୍ ଚି ଫା* ନାମକ ଲାଲ୍ ମରିଚକୁ ଶୁଖାଇବା ପରେ ତାହାକୁ ଅନ୍ୟ ଉପାଦାନଙ୍କ ସହିତ ବଟାଗଲେ ଏହି ଲାଲ୍ ବଟା ମସଲାଟି ପ୍ରସ୍ତୁତ ହୁଏ । ଶୁଖିଲା ଲଙ୍କା, ରସୁଣ, ଅଦା, ଶାଲଟ୍ ପିଆଜ, ଶୁଖିରା ଲଙ୍କା, ଗାଲାଙ୍ଗଲ, ଛୋଟ ଚିଙ୍ଗୁଡ଼ି ବଟା, ଲୁଣ, କାଫିର୍ ଲେମ୍ବୁ କୋରା ବା ପତ୍ର, ଧନିଆ ଚେର, ଧନିଆ, ଗୋଲ ମରିଚ, ଜୀରା, ଶତବେଧି ଇତ୍ୟାଦି ଏହି ବଟା ମସଲାର ମୁଖ୍ୟ ଉପାଦାନ । ଆଜିକାଲି ଥାଇ ଲାଲ୍ ତରକାରୀର ମସଲା ପ୍ରସ୍ତୁତ କରି ତା’କୁ ବୋତଲରେ ବିକ୍ରି କରାଯାଉଛି । ବଜାରରେ ଏହି ମସଲା ବୋତଲ ବହୁ ସଂଖ୍ୟାରେ ଉପଲବ୍ଧ ଓ ଏହାକୁ ସିଧାସଳଖ ଭାବେ ତରକାରୀ ପ୍ରସ୍ତୁତିରେ ବ୍ୟବହାର କରିହେବ । 

## ଉପାଦାନ ଓ ପ୍ରସ୍ତୁତି ପ୍ରଣାଳୀ 
ଏକ ପାତ୍ରରେ ତେଲ ପକାଇ ଗରମ କରିବା ପରେ ସେଥିରେ ଲାଲ୍ ବଟା ମସଲା ପକାଇ କସାଯାଏ । ତା’ ପରେ ସେଥିରେ ନଡ଼ିଆ କ୍ଷୀର ମିଶାଯାଏ ।

ନିରାମିଷାଶୀଙ୍କ ପାଇଁ ମାଂସ ସ୍ଥାନରେ ଟୋଫୁ, କଖାରୁ ଓ ଅନ୍ୟ ପନିପରିବା ଉପାଦାନ ରୂପେ ନିଆଯାଏ । କିନ୍ତୁ ଲାଲ୍ ବଟା ମସଲାରେ ମାଛ ସସ୍ ବା ଚିଙ୍ଗୁଡ଼ି ବଟା ମିଶାଇଲେ ତାହା ସମ୍ପୂର୍ଣ୍ଣ ନିରାମିଷ ତରକାରୀ ହେବ ନାହିଁ । ବଜାରରେ ସମ୍ପୂର୍ଣ୍ଣ ନିରାମିଷ ଲାଲ୍ ତରକାରୀ ବଟା ମସଲା ମଧ୍ୟ ଉପଲବ୍ଧ ।

ଏହି ତରକାରୀର ଝୋଳ ସୁପ୍ ପରି ପାଣିଆ । ସାଧାରଣତଃ ଭାତ ସହିତ ଖାଇବା ପାଇଁ ଏହି ତରକାରୀ ପ୍ରସ୍ତୁତ କରାଯାଏ ଓ ଗିନା କିମ୍ବା ସାନ କଂସା ପରି ପାତ୍ରରେ ବଢ଼ାଯାଏ ।
 
ଲାଲ୍ ତରକାରୀର ବଟା ମସଲା ଅନ୍ୟ କିଛି ବ୍ୟଞ୍ଜନରେ ମଧ୍ୟ ବ୍ୟବହୃତ ହୁଏ । *ଥୋଟ୍ ମାନ୍ ପ୍ଲା* ମାଛ କେକ୍ ଓ ଚିଆଂଗ୍ ମାଇ ଅଞ୍ଚଳର *ସାଇ ଉଆ* ଗ୍ରିଲ୍‍ଡ୍ ସସେଜ୍ ପ୍ରଭୃତିରେ ଥାଇ ଲାଲ୍ ବଟା ମସଲା ବ୍ୟବହାର କରାଯାଏ ।

## ଆହୁରି ଦେଖନ୍ତୁ 
* ଖାସି ମାଂସ ତରକାରୀ
* କୁକୁଡ଼ା ମାଂସ ତରକାରୀ
* ଥାଇ ସାଗୁଆ ତରକାରୀ
* ଚିଙ୍ଗୁଡ଼ି ମଲାଇ

## ଆଧାର 
## ଅନ୍ୟାନ୍ୟ ଲିଂକ୍ 
* Article About Red Curry and other Thai curries
* Red Curry Paste recipe 

ଶ୍ରେଣୀ:ଥାଇ ଖାଦ୍ୟ
କୁସୁମ ଶିକଦାର

**କୁସୁମ ଶିକଦାର** ଜଣେ ବାଂଲାଦେଶୀ ଅଭିନେତ୍ରୀ, ଗାୟିକା ତଥା ମଡେଲ, ଲେଖିକା ଏବଂ ଜଣେ କବି । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରନ୍ତି । ୨୦୦୨ ମସିହାରେ ସେ ବଙ୍ଗଳାଦେଶର ଆନନ୍ଦଧାରା ଫଟୋଜେନିକ୍ ଚମ୍ପିଆନ୍‌ରେ ବିଜୟୀହୋଇ ହୋଇଥିଲେ । ସେ ୨୦୦୪ ମସିହାରେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ କାର୍ଯ୍ୟକ୍ରମ ଥିଲେ ଘାଟେର୍ କୋଠା । ୨୦୧୦ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା ଗହିନେ ଶବ୍ଦ । ୨୦୧୬ ମସିହାରେ ତାଙ୍କ ଅଭିନୀତ କଥାଚିତ୍ର ଶଙ୍ଖରଚିଲ୍ ଚଳଚ୍ଚିତ୍ର ପାଇଁ ତାଙ୍କୁ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା ।

## ପ୍ରାରମ୍ଭିକ ଜୀବନ 
କୁସୁମ ଛୋଟବେଳୁ ସଙ୍ଗୀତ ଅଭ୍ୟାସ କରୁଥିଲେ । ସେ ନଜରୁଲ ଏକାଡେମୀରୁ ନଜରୁଲ୍ ସଙ୍ଗୀତ ଏବଂ ଶାସ୍ତ୍ରୀୟ ସଙ୍ଗୀତରେ ପାଠ ପଢ଼ିଥିଲେ । ପରେ ସେ ଓସ୍ତାଦ ଗୁଲ ମହମ୍ମଦ ଏବଂ ଓସ୍ତାଦ ମୋରଶେଦଙ୍କଠାରୁ ସଙ୍ଗୀତ ଶିକ୍ଷା କରିଥିଲେ ।

## ବୃତ୍ତିଗତ ଜୀବନ 
ଶିକଦାର ଜଣେ ଗାୟିକା ଭାବରେ ପ୍ରଥମେ କାମ କରିବା ଆରମ୍ଭ କରିଥିଲେ । ୧୯୯୯ ମସିହାରେ ତାଙ୍କର ପ୍ରଥମ ଏକକ ଆଲବମ୍ ତିମି ଆଜ୍ କତ ଦୂର୍ ମୁକ୍ତିଲାଭ କରିଥିଲା । ଏହାପରେ ୨୦୦୦ ଏବଂ ୨୦୦୧ରେ ତାଙ୍କର ଆଉ ଦୁଇଟି ସୋଲ ଆଲବମ୍ ମୁକ୍ତିଲାଭ କରିଥିଲା ।

ପରବର୍ତ୍ତୀ ସମୟରେ ସେ ଅନେକ ଟେଲିଭିଜନ ନାଟକରେ ଅଭିନୟ କରିଥିଲେ । ୨୦୦୪ ମସିହାରେ ସେ ପ୍ରଥମେ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ କାର୍ଯ୍ୟକ୍ରମ ଥିଲା ଘାଟେର୍ କୋଠା । ଏହାପରେ ସେ ଯୋଗାଜୋଗ, ବୋଇ ପାଗଲ୍, ଶାରୀ, ଓପାରେତେ ଶର୍ବ ଶୁଖ୍, ବନ୍ଦି, ତ୍ରିଭୁଜ, ସୁପରମାନ୍, ସୁବଲେତ୍ ଗୁବଲେତ୍, ଆସ୍ଥା ଆଦି ଦୂରଦର୍ଶନ କାର୍ଯ୍ୟକ୍ରମରେ ଅଭିନୟ କରିଥିଲେ ।

ପରେ ସେ ଦୁଇଟି ଚଳଚ୍ଚିତ୍ର ଖାଲିଦ ମହମ୍ମଦ *ମିଥୁଙ୍କ ଗହିନେ ଶୋବ୍ଦ* ଏବଂ *ସ୍ୱପ୍ନ* ଅହମ୍ମଦଙ୍କ *ଲାଲ ଟିପ୍‌*ରେ ଅଭିନୟ କରିଥିଲେ । ଲାଲ ଟିପ୍‌ରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୧୬ ମସିହାରେ ତାଙ୍କ ଅଭିନୀତ କଥାଚିତ୍ର ଶଙ୍କଚିଲ ପାଇଁ ତାଙ୍କୁ ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଗୌତମ ଘୋଷ  । ଏହି କଥାଚିତ୍ରଟିରେ ତାଙ୍କ ଅଭିନୟ ପାଇଁ ତାଙ୍କୁ ମେରିଲ୍ ପ୍ରଥମ ଆଲୋ ପୁରସ୍କାର ଉତ୍ସବରେ ସମୀକ୍ଷକଙ୍କ ପସନ୍ଦରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା ।

## ବିବାଦ 
୩ ଅଗଷ୍ଟ ୨୦୦୧୭ରେ ମୁକ୍ତିଲାଭ କରିଥିବା ଶିକଦାରଙ୍କ ମ୍ୟୁଜିକ୍ ଭିଡିଓ "ନେଶା" ୟୁଟ୍ୟୁବ୍‌ରେ ମାତ୍ର ଦୁଇ ସପ୍ତାହ ମଧ୍ୟରେ ଏହା ୧.୩ ମିଲିୟନ୍‌ରୁ ଅଧିକ ଲୋକ ଦେଇଥିଲେ । ଜଣେ ଓକିଲ ଏହି ଗୀତରେ ଦୃଶ୍ୟମାନ କରାଯାଇଥିବା କିଛି ଭିଡିଓ ଏବଂ ଗୀତରେ ଥିବା କିଛି ଶବ୍ଦକୁ ଅଶ୍ଳୀଳ ଦର୍ଶାଇ ଏହାକୁ ୟୁ-ଟ୍ୟୁବ୍‌ରୁ ଡିଲିଟ୍ କରିବାକୁ ଆଇନଗତ ନୋଟିସ୍ ପଠାଇଥିଲେ । ଗୀତ ମଧ୍ୟରେ ଥିବା ଏହି ଅଶ୍ଳୀଳ ଶବ୍ଦଗୁଡ଼ି ବାଂଲା ମ୍ୟୁଜିକ୍ ଇଣ୍ଡଷ୍ଟ୍ରିକୁ ଧ୍ୱଂସ କରୁଥିବା କଥା ଦର୍ଶାଇଥିଲେ ।

## ଆଧାର 
## ବାହାର ଆଧାର 
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ହୋକାଇଦୋ

**ହୋକାଇଦୋ** (北海道), ହେଉଛି ଜାପାନର ଦ୍ୱିତୀୟ ବୃହତ୍ତମ ଦ୍ୱୀପ ଏବଂ ଏଥିରେ ଜାପାନର ବୃହତ୍ତମ ରାଜ୍ଯ ଅବସ୍ଥିତ । ତ୍ସୁଗାରୁ ପ୍ରଣାଳୀ, ହୋକାଇଦୋକୁ ହୋଁଶୁଠାରୁ ଅଲଗା କରିଥାଏ ଏବଂ ଦ୍ୱୀପ ଦ୍ୱୟ ପରସ୍ପର ସହ ଏକ ସାଗରଗର୍ଭୀ ରେଳପଥ - ସେଇକାଁ ଜୁଇଦୋଦ୍ୱାରା ସଂଯୁକ୍ତ ହୋଇଛି ।

ସାପ୍ପୋରୋ-ଶୀ ହେଉଛି ହୋକାଇଦୋର ବୃହତ୍ତମ ସହର ତଥା ଏହାର ରାଜଧାନୀ । ଏହା ମଧ୍ଯ ହୋକାଇଦୋର ଏକମାତ୍ର ଆଦେଶ ନିର୍ଦ୍ଦେଶିତ ସହର । ଋଷିଆଦ୍ୱାରା ପ୍ରଶାସିତ ସାଖାଲିଁ, ହୋକାଇଦୋରୁ ୪୩ କି.ମି. ଦୂରରେ ଉତ୍ତର ଆଡକୁ ଅବସ୍ଥିତ ଏବଂ କୁରିଲ୍ ଦ୍ୱୀପପୁଞ୍ଜ ଏହାର ପୂର୍ବ ଓ ଐଶାନ୍ୟ ଦିଗରେ ଅବସ୍ଥିତ । କୁରିଲ୍ ଦ୍ୱୀପପୁଞ୍ଜର ଦକ୍ଷିଣତମ ଚାରୋଟି ଦ୍ୱୀପ ଉପରେ ଜାପାନର ଦାବି ରହିଛି । ପୂର୍ବରେ ହୋକାଇଦୋ, *ଏଜୋ*, *ୟେଜୋ*, *ୟେସୋ*, ତଥା *ୟେସ୍ସୋ* ଆଦି ନାମରେ ଜଣାଶୁଣା ।

## ଇତିହାସ
### ପ୍ରାକ୍-ଇତିହାସ
୧୫,୦୦୦ ବର୍ଷ ପୂର୍ବେ ହୋକାଇଦୋରେ ଯୋମୋନ ସଂସ୍କୃତି ଏବଂ ସମ୍ବନ୍ଧିତ ଶୀକାର-ସଂଗ୍ରହ ଜୀବନଶୈଳି, ବିସ୍ତୃତ ଲାଭ କରିଥିଲା । ହୋଁଶୁ ଦ୍ୱୀପର ବିପରୀତ, ଏହି ଯୁଗରେ ହୋକାଇଦୋରେ କୌଣସି ପ୍ରକାରର ଯୁଦ୍ଧ ହୋଇ ନ ଥିଲା । ଆଇନୁ ଆଧ୍ଯାତ୍ମବାଦର ଉତ୍ପତ୍ତି, ପ୍ରାକୃତିକ ଆଲୌକିକ ଶକ୍ତି ଉପରେ ଯୋମୋନମାନଙ୍କ ବିଶ୍ବାସରୁ ହୋଇଥିଲା ବୋଲି ଗ୍ରହଣ କରାଯାଇଛି । ପ୍ରାୟ ୨,୦୦୦ ବର୍ଷ ପୂର୍ବେ, ଏହି ଦ୍ୱୀପଟିରେ ୟାୟୋଇ ଲୋକମାନେ ବସତି ସ୍ଥାପନ କଲେ । ଫଳରେ ଦ୍ୱୀପରେ ରହୁଥିବା ଅନେକ ଲୋକ ଶୀକାର-ସଂଗ୍ରହ ଜୀବନଶୈଳି ତ୍ଯାଗ କରି କୃଷିକାର୍ଯ୍ୟ ଆଡ଼କୁ ମନ ଦେଲେ ।

ନିହୋଁ ଶୋକୀ, ୭୨୦ ଖ୍ରୀଷ୍ଟାବ୍ଦରେ ସମ୍ପୂର୍ଣ୍ଣ ହେଲା ଏବଂ ଏଥିରେ ହିଁ ହୋକାଇଦୋର ପ୍ରଥମ ଉଲ୍ଲେଖ ଲିପିବଦ୍ଧ ହୋଇଛି । ଏହି ପୁସ୍ତକ ଅନୁସାରେ, ୬୫୮ରୁ ୬୬୦ ମଧ୍ଯରେ ଆବେନୋ ହିରାଫୁ ଏକ ବଡ଼ ନୌବାହିନୀ ଏବଂ ପଦାତିକ ବାହିନୀ ନେଇ ଉତ୍ତର ଆଡକୁ ଗତି କଲେ ଏବଂ ମିଶିହାସେ ଓ ଏମିଶିମାନଙ୍କ ସଂସ୍ପର୍ଶରେ ଆସିଲେ । ସେହି ଯାତ୍ରାରେ ହିରାଫୁ ଏକ ୱାତାରିଶିମା (渡島) ବୋଲି ସ୍ଥାନକୁ ଯାଇଥିଲେ, ଯାହାକୁ ହୋକାଇଦୋ ବୋଲି ଚିହ୍ନଟ କରାଯାଇଛି । ଏହି ଘାଟଣାର ବିବରଣୀ ବିଷୟରେ ଅନେକ ଅନୁମାନ କରାଯାଇ ଥାଏ; ଯେପରିକି - ୱାତାରିଶିମାର ବାସ୍ତବ ଅବସ୍ଥିତି, ତଥା ଏଥିରେ ରହୁଥିବା ଏମିଶି ଲୋକମାନେ ବର୍ତ୍ତମାନର ଆଇନୁ ଲୋକମାନଙ୍କର ପୂର୍ବଜ ।

ନାରା ଓ ହେଈଆଁ କାଳରେ (୭୧୦-୧୧୮୫), ହୋକାଇଦୋର ଲୋକମାନେ ଦେୱା ପ୍ରାନ୍ତ ସହ ବାଣିଜ୍ଯ ବ୍ଯବସାୟ କରୁଥିଲେ । ମଧ୍ଯଯୁଗରୁ, ହୋକାଇଦୋର ଲୋକମାନେ ଏଜୋ ନାମରେ ପରିଚିତ ହେଲେ । ଫଳରେ କ୍ରମେ ହୋକାଇଦୋର ନାମ ଏଜୋଚି (蝦夷地; ଏଜୋଭୂମି) ବା ଏଜୋଗାଶିମା (蝦夷ヶ島; ଏଜୋ ଦ୍ୱୀପ) ହୋଇଗଲା । ଏଜୋଲୋକମାନେ ଶୀକାର ଓ ମାଛଧରା ଉପରେ ନିର୍ଭର କରୁଥିଲେ ଏବଂ ଅନ୍ୟ ଜାପାନୀଙ୍କ ସହ ବ୍ଯବସାୟଦ୍ୱାରା ଧାନ ଓ ଲୁହା ପ୍ରାପ୍ତ କଲେ ।

## ନୈରୁକ୍ତଶାସ୍ତ୍ର
, ଚୁଓ-କୁ]]
ବିକାଶ କମିଶନ ସ୍ଥାପନ କରିବା ସମୟରେ ମେଇଜୀ ପ୍ରଶାସନ ଏଜୋଚିର ନାମ ପରିବର୍ତ୍ତନ କରିବା ପାଇଁ ଚାହିଁଲେ । ମାତ୍ସୁଉରା ତାକେଶୀରୋ, କାଇହୋକୁଦୋ (海北道) ତଥା ହୋକାଇଦୋ (北加伊道) ଆଦି, ଛଅଟି ପ୍ରସ୍ତାବ ଦାଖଲ କରିଥିଲେ ।

## ଆଧାର
ଜାପାନର ଅଞ୍ଚଳ ସମୂହର ସୂଚୀ

ଅଞ୍ଚଳ ସମୂହର ମାନଚିତ୍ର । ଐଶାନ୍ୟରୁ ବାୟୁ ଆଡକୁ ହୋକାଇଦୋ (ନାଲି), ତୋହୋକୁ (ହଳଦିଆ), କାଣ୍ଟୋ (ସବୁଜ), ଚୁବୁ (ସିଆନ), କାନସାଇ (ନୀଳ), ଚୁଗୋକୁ (କମଳା), ଶିକୋକୁ (ବାଇଗଣୀ) ଏବଂ କ୍ଯୁଶୁ ଓ ଓକିନାୱା (ଗ୍ରେ).]]

ଜାପାନ ଆଠଟି **ଅଞ୍ଚଳ**ରେ ବିଭକ୍ତ । ଏଗୁଡ଼ିକ ଆନୁଷ୍ଠାନିକ ପ୍ରଶାସନିକ ବିଭାଜନ ନୁହଁନ୍ତି କିନ୍ତୁ ପ୍ରଶାସନଦ୍ୱାରା ଆନୁଷ୍ଠାନିକ ଭାବରେ ଏଗୁଡ଼ିକର ବ୍ଯବହାର କରାଯାଏ । ମାନଚିତ୍ର, ଭୌଗୋଳିକ ପୁସ୍ତକ, ପାଣିପାଗ ବିବରଣୀ, ଅନେକ ବ୍ଯବସାୟିକ ଅନୁଷ୍ଠାନଗୁଡ଼ିକ ନିଜ ନାମରେ ନିଜ ଅଞ୍ଚଳର ନାମ ଲେଖିଥାନ୍ତି ଉଦାହରଣ ସ୍ବରୂପ କିଙ୍କି ନିପ୍ପୋଁ ରେଳପଥ, ଚିଗୋକୁ ବ୍ଯାଙ୍କ, ଏବଂ ତୋହୋକୁ ବିଶ୍ୱବିଦ୍ୟାଳୟ ।

ପ୍ରତ୍ଯେକ ଅଞ୍ଚଳରେ ଅନେକ ରାଜ୍ଯ ଅବସ୍ଥିତ, କେବଳ ହୋକାଇଦୋ ଅଞ୍ଚଳରେ ଏକମାତ୍ର ହୋକାଇଦୋ ରାଜ୍ଯ ହିଁ ଅବସ୍ଥିତ । ଜାପାନର ଅନ୍ୟ ମୁଖ୍ଯ ଦ୍ୱୀପ ମଧ୍ଯରୁ, ଶିକୋକୁ ଏକ ଅଞ୍ଚଳ ଅଟେ, କ୍ଯୁଶୁ ଦ୍ୱୀପକୁ ଓକିନାୱା ସହ ମିଶାଇ କ୍ଯୁଶୁ ଅଞ୍ଚଳ ଗଠିତ, ଏବଂ ହୋଁଶୁ ଦ୍ୱୀପ ପାଞ୍ଚଟି ଅଞ୍ଚଳରେ ବିଭକ୍ତ ।

## ସାରଣୀ
## ଅଞ୍ଚଳ ଓ ଦ୍ୱୀପ 
ନିମ୍ନରେ ଜାପାନର ମୁଖ୍ଯ ଦ୍ୱୀପ, ଅଞ୍ଚଳ ତଥା ଉପାଞ୍ଚଳର ନାମ ଦିଆଗଲା । ମୁଖ୍ଯ ଅଞ୍ଚଳଗୁଡ଼ିକୁ **ଗାଢ଼ କରି** ଲେଖାଯାଇଛି ।

* **ହୋକାଇଦୋ** (ମୁଖ୍ଯ ଦ୍ୱୀପ ସହ ନିକଟବର୍ତ୍ତୀ ଦ୍ୱୀପପୁଞ୍ଜ)
* ହୋଁଶୁ
** **ତୋହୋକୁ ଅଞ୍ଚଳ** (ଉତ୍ତର ଭାଗ)
** **କାଣ୍ଟୋ ଅଞ୍ଚଳ** (ପୂର୍ବ ଭାଗ)
*** ନାମ୍ପୋ ଦ୍ୱୀପ ସମୂହ (ଟୋକିଓର ଭାଗ)
** **ଚୁବୁ ଅଞ୍ଚଳ** (ମଧ୍ଯ ଭାଗ)
*** ହୋକୁରିକୁ ଉପାଞ୍ଚଳ (ବାୟବ୍ୟ ଚୁବୁ)
*** କୋଶିଁଏତ୍ସୁ ଉପାଞ୍ଚଳ (ଐଶାନ୍ୟ ଚୁବୁ)
*** ତୋକାଇ ଉପାଞ୍ଚଳ (ଦକ୍ଷିଣ ଚୁବୁ)
** **କାନସାଇ (ବା କିଙ୍କି) ଅଞ୍ଚଳ** (ମଧ୍ଯ-ପଶ୍ଚିମ ଭାଗ)
** **ଚୁଗୋକୁ ଅଞ୍ଚଳ** (ପଶ୍ଚିମ ଭାଗ)
*** ସାନ୍ନଁ ଉପାଞ୍ଚଳ (ଉତ୍ତର ଚୁଗୋକୁ)
*** ସାନ୍ଯୋ ଉପାଞ୍ଚଳ (ଦକ୍ଷିଣ ଚୁଗୋକୁ)
* **ଶିକୋକୁ**
* **କ୍ଯୁଶୁ**
** ଉତ୍ତର କ୍ଯୁଶୁ
** ଦକ୍ଷିଣ କ୍ଯୁଶୁ
** ଓକିନାୱା

## ଆହୁରି ଦେଖନ୍ତୁ
*ଜାପାନର ଇକୋଅଞ୍ଚଳ
*ଜାପାନର ରାଜ୍ଯ ସମୂହ
*ଜାପାନର ଭୂଗୋଳ

## ଆଧାର
ଶମ୍ପା ରେଜା

**ଶମ୍ପା ରେଜା** ଜଣେ ବାଂଲାଦେଶୀ ମଡେଲ ଏବଂ ଅଭିନେତ୍ରୀ । ସେ ବଙ୍ଗଳାଦେଶୀ କଥାଚିତ୍ର ଜଗତ ତଥା ଧଲିଉଡ୍‌ରେ ଏବଂ ଦୂରଦର୍ଶନ ନାଟକ ଏବଂ ଧାରାବାହିକରେ ଅଭିନୟ କରନ୍ତି । ଦଶମ ଶ୍ରେଣୀରେ ପଢ଼ିବାବେଳୁ ସେ ଅଭିନୟ କରିବା ଆରମ୍ଭ କରିଥିଲେ; ସେତେବେଳେ ସେ *ଓଷ୍ଟ୍ରୋଟୋଗାନ୍ଧା* ନାମକ ନାଟକରେ ପ୍ରଥମେ ଅଭିନୟ କରିଥିଲେ ଏବଂ ପରବର୍ତ୍ତୀ ସମୟରେ ସେ ଦୂରଦର୍ଶନର ଧାରାବାହିକରେ ଅଭିନୟ କରିଥିଲେ ଏବଂ କିଛି ବଙ୍ଗଳାଦେଶୀ କଥାଚିତ୍ରରେ ମଧ୍ୟ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ 
ଶମ୍ପା ରେଜା ମାତ୍ର ଚାରି ବର୍ଷ ବୟସରେ ଗୀତ ଗାଇବା ଆରମ୍ଭ କରିଥିଲେ। ସେ ଢାକାସ୍ଥିତ ହୋଲି କ୍ରସ୍ ସ୍କୁଲ୍‌ରେ ପଢ଼ୁଥିଲେ । ସେ ୧୯୭୬ ମସିହାରେ ବିଶ୍ୱ-ଭାରତୀ ବିଶ୍ୱବିଦ୍ୟାଳୟରେ ଅଧ୍ୟୟନ କରିବାକୁ ଶାନ୍ତିନିକେତନ ଯାଇଥିଲେ । ତାଙ୍କର ଶିକ୍ଷକ ଥିଲେ ଗୁରୁ ପଣ୍ଡିତ ଦ୍ରୁଭୁ ତାରା ଜୋଶୀ ।

## ବୃତ୍ତିଗତ ଜୀବନ 
୧୯୭୫ ମସିହାରେ, ଯେତେବେଳେ ସେ ଦଶମ ଶ୍ରେଣୀରେ ପଢ଼ୁଥିଲେ, ସେତେବେଳେ ସେଲିମ୍ ଅଲ୍ *ଡିନ୍‌*ଙ୍କ ନିର୍ଦ୍ଦେଶିତ *ଓଷ୍ଟ୍ରୋଟୋଗାନ୍ଧା* ନାଟକରେ ତାଙ୍କର ଅଭିନୟ କ୍ୟାରିଅର୍ ଆରମ୍ଭ ହୋଇଥିଲା । ସେ ବାଂଲାଦେଶ ମୁକ୍ତି ଯୁଦ୍ଧ ଉପରେ ଆଧାରିତ ୨୦୧୬ ମସିହାର ଏକ ଚଳଚ୍ଚିତ୍ର ରିନା ବ୍ରାଉନରେ ଅଭିନୟ କରିଥିଲେ। ୨୦୧୧ ମସିହାରେ ମୁକ୍ତିଲାଭ କରିଥିବା ବଙ୍ଗଳାଦେଶୀ ଚଳଚ୍ଚିତ୍ର ଗୁଏର୍‌ଲିଆରେ ଅଭିନୟ କରିଥିଲେ । ୨୦୧୫ ମସିହାର ଜାନୁଆରୀ ମାସରେ ତାଙ୍କୁ ଦ ଡେଲି ଷ୍ଟାର୍‌ଦ୍ୱାରା ଶୋବିଜ୍ ଫ୍ୟାଶନ୍ ଆଇକନ୍ ଘୋଷିତ କରାଯାଇଥିଲା ।

## ବ୍ୟକ୍ତିଗତ ଜୀବନ 
ରେଜାଙ୍କର ଦୁଇଟି ପୁଅ ଅଛନ୍ତି - ଧୃବ ଏବଂ ତିୟାଶ୍ ।

ସେ *ଆନନ୍ଦ ନିକେତନ* ଏବଂ *ରୋଡେଲା ଚାଟ୍ଟୋର* ଆଦି  ବିଦ୍ୟାଳୟଗୁଡ଼ିକର ପ୍ରତିଷ୍ଠାତା, ଯେଉଁଠାରେ ସେ ଚିଲ୍ଡ୍ରେନ୍‌ସ୍ କ୍ଲବରେ ଭାରତୀୟ ଶାସ୍ତ୍ରୀୟ ସଙ୍ଗୀତ ଶିକ୍ଷା ଦିଅନ୍ତି ।

## ଆଧାର 
## ବାହାର ଆଧାର 
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ତାନଭିନ ସୁଇଟି

**ତାନଭିନ ସୁଇଟି** (ଜନ୍ମ: ୩୦ ଅଗଷ୍ଟ)  ଜଣେ ବାଂଲାଦେଶୀ ଅଭିନେତ୍ରୀ ଏବଂ ମଡେଲ । ସେ ମୁଖ୍ୟତଃ ବଙ୍ଗଳାଦେଶୀ ଦୂରଦର୍ଶନ, ମଞ୍ଚ ଏବଂ ଚଳଚ୍ଚିତ୍ର ଜଗତରେ ଅଭିନୟ କରିଥାନ୍ତି । ୧୯୯୧ ମସିହାରେ ମଡେଲିଂ ଆରମ୍ଭ କରିଥିବା ସୁଇଟି ମେରାଜ ଫକିର ମା, ପେୟର୍ ଆୱାଜ ପାୱା ଜାୟେ, ସ୍ପୋର୍ଦ୍ଧା, ତୋମରାଇ, ଏଖୋନ କ୍ରିତଦାସ ଏବଂ ମୁକ୍ତି ଭଳି ମଞ୍ଚ ନାଟକରେ ଅଭିନୟ କରିବା ସହ ସୁନ୍ଦରି, ଛୋଟ ଛୋଟ ଢେଉ, ଜମିଲା, ଡାକନିର ବୋଉ, ହରଧନେର୍ ନାଟ୍-ଜମାଇ, ରୁପାଲି ନଦୀର ଢେଉ ଭଳି ଧରାବାହିକ ସମେତ ୨୦୦୫ ସୁଦ୍ଧା ଶହେରୁ ଅଧିକ ଦୂରଦର୍ଶନ ନାଟକରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ ଏବଂ ବୃତ୍ତି 
ତାନ୍‌ଭିନ୍ ୧୯୯୧ ମସିହାରେ ମଡେଲିଂ କରିବା ଆରମ୍ଭ କରିଥିଲେ । ସେ ଅଫଜାଲ୍ ହୁସେନ୍‌ଙ୍କର ଡାଇମଣ୍ଡ ବ୍ରାଣ୍ଡ ପାଇଁ କର୍ଯ୍ୟ କରୁଥିଲେ ।

ଏହାପରେ ସୁଇଟି ମଞ୍ଚ ନାଟକରେ ଅଭିନୟ କରିବା ଆରମ୍ଭ କରିଥିଲେ । ସେ *ଥିଏଟର୍ ଗ୍ରୁପ୍* ନାମକ ଏକ ମଞ୍ଚ ନାଟକ ସଂସ୍ଥାରେ ଯୋଗ ଦେଇଥିଲେ । ସେ *"ମେରାଜ ଫକିର ମା"*, *"ପେୟର୍ ଆୱାଜ ପାୱା ଜାୟେ"*, *"ସ୍ପୋର୍ଦ୍ଧା"*, *"ତୋମରାଇ"*, *"ଏଖୋନ କ୍ରିତଦାସ"* ଏବଂ *"* *ମୁକ୍ତି"* ସମେତ ଅନେକ ମଞ୍ଚ ନାଟକରେ ଅଭିନୟ କରିଥିଲେ।

ସେ *"ଗୋଧୁଳି ଲଗନେ"* ନାଟକ ଜରିଆରେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ *"ସୁନ୍ଦରି"*, *"ଛୋଟ ଛୋଟ ଢେଉ"*, *"ଜମିଲା"*, *"ଡାକନିର ବୋଉ"*, *"ହରଧନେର୍ ନାଟ୍-ଜମାଇ"* ଏବଂ *"ରୁପାଲି ନଦୀର ଢେଉ"ରେ ମଧ୍ୟ ଅଭିନୟ କରିଥିଲେ* । ମାମୁନୁଲ୍ ହକ୍‌ଙ୍କ ସହ ସେ ଏହି କଥାଚିତ୍ରରେ ଶୈଳ ଭୂମିକାରେ ଅଭିନୟ କରିଥିଲେ । ୨୦୧୪ ମସିହାରେ ତାଙ୍କ ଅଭିନୀତ କ୍ଷୁଦ୍ର ଚଳଚ୍ଚିତ୍ର *ଦ ସିଙ୍ଗିଙ୍ଗ୍ ଟିଚର୍* ମୁକ୍ତିଲାଭ କରିଥିଲା । ଇନ୍‌ଶ୍ରା ରୁସେଲ୍‌ଙ୍କ ନିର୍ଦ୍ଦେଶିତ ଏହି ୧୩ ମିନିଟ୍ ଅବଧିର କଥାଚିତ୍ରଟି ୧୯ ଡିସେମ୍ବର ୨୦୧୪ରେ ମୁକ୍ତିଲାଭ କରିଥିଲା, ଯେଉଁଥିରେ ଶିରି ଭୂମିକା ନିଭେଇଥିବା ସୁଇଟି ତାହରିମ୍ ଚୌଧୁରୀ, ମକ୍‌ସୁଦ୍ ହକ୍, ଶତାବ୍ଦୀ ୱାଦୁଦ୍‌ଙ୍କ ସହ ଅଭିନୟ କରିଥିଲେ । ୨୦୧୯ ମସିହାରେ ସୁଇଟିଙ୍କ ଅଭିନୀତ କଥାଚିତ୍ର ଦ ଡିରେକ୍ଟର ମୁକ୍ତିଲାଭ କରିଥିଲା, ଯାହାର ନିର୍ଦ୍ଦେଶନା ଦେଇଥିଲେ କମରୁଜ୍ଜମନ କମୁ । ୨୦୧୯ ମସିହାର ଜୁନ ୫ ତାରିଖରେ ମୁକ୍ତିଲାଭ କରଥିବା ଏହି ବଙ୍ଗଳାଦେଶୀ କଥାଚିତ୍ରଟିରେ ସୁଇଟି ଫିରୋଜ ଚୌଧୁରୀ, ନଫିଜା ଜାହାଁ, କମରୁଜ୍ଜମନ କମୁ, ମୋଶରଫ୍ କରିମ, ସଫିସା ଚୌଧୁରୀ ଭଳି କଳାକାରଙ୍କ ସହ ଅଭିନୟ କରିଥିଲେ ।

ସୁଇଟି ଦୂରଦର୍ଶନରେ ନାଟକରେ ଅଭିନୟ କରିବା ସହିତ ଦୂରଦର୍ଶନ କାର୍ଯ୍ୟକ୍ରମର ପ୍ରଯୋଜିକା ଭାବରେ ମଧ୍ୟ କିଛି ଧାରାବାହିକ ପ୍ରସ୍ତୁତ କରିଛନ୍ତି । ତାଙ୍କ ପ୍ରଯୋଜନା ସଂସ୍ଥାର ନାମ ହେଉଛି ଶଙ୍ଖଚିଲ ।

## ବ୍ୟକ୍ତିଗତ ଜୀବନ 
ସୁଇଟି ରିପନ୍‌ଙ୍କୁ ବିବାହ କରିଛନ୍ତି । ତାଙ୍କ ବାପାଙ୍କ ନାମ ଅବଦୁଲ୍ ମତଲିବ୍ ।

## ଆଧାର 
## ବାହାର ଆଧାର 
* 

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି